9.1 โครงสร้างองค์กร

บมจ.อสมท มีโครงสร้างการบริหาร ณ วันที่ 31 ธันวาคม 2550 ดังนี้

[]

9.2 การกำกับดูแลกิจการ

คณะกรรมการและผู้บริหาร บมจ.อสมท มีเจตนารมณ์ที่จะส่งเสริมให้ บมจ.อสมท
เป็นองค์กรที่มีประสิทธิภาพ

โดยนำหลักการกำกับดูแลกิจการที่ดีและการบริหารจัดการที่ดีตามแนวทางของตลาดหลักทรัพย์แห่งประเทศไทย
(ตลท.) และสำนักงานคณะกรรมการกำกับหลักทรัพย์และตลาดหลักทรัพย์ (กลต.)
มาเป็นนโยบายให้ บมจ.อสมท
ถือปฏิบัติโดยเผยแพร่ให้พนักงานทุกระดับชั้นในองค์กรมีทัศนคติที่ดีในการนำหลักการกำกับดูแลกิจการที่ดีมาใช้
ทั้งในการกำหนดกลยุทธ์และแผนธุรกิจ
ซึ่งจะช่วยเสริมสร้างประสิทธิภาพและประสิทธิผลในการดำเนินกิจการของ
บมจ.อสมทให้เติบโตอย่างยั่งยืน เพิ่มมูลค่าเงินลงทุนให้แก่ผู้ลงทุนในระยะยาวต่อไป

1. สิทธิของผู้ถือหุ้น

บมจ. อสมท ตระหนักและให้ความสำคัญต่อการเคารพสิทธิของผู้ถือหุ้น
โดยได้กำหนดไว้ในข้อบังคับของบริษัท หมวด 3 ว่าด้วย การประชุมผู้ถือหุ้น
ซึ่งมีรายละเอียดและแนวทางดำเนินการต่าง ๆ เพื่อสร้างความมั่นใจว่า
ผู้ถือหุ้นได้รับการคุ้มครองสิทธิขั้นพื้นฐาน ได้แก่ การได้รับข้อมูลของบริษัทอย่างเพียงพอ
การเข้าร่วมประชุมผู้ถือหุ้น รวมถึงการใช้สิทธิลงคะแนนในเรื่องที่สำคัญ ๆ ของบริษัท เป็นต้น ดังนี้

(1) จัดส่งหนังสือเชิญประชุมผู้ถือหุ้น
และเอกสารประกอบให้แก่ผู้ถือหุ้นเป็นการล่วงหน้าอย่างเพียงพอ ครบถ้วน
โดยหนังสือเชิญประชุมประกอบด้วย รายละเอียดระเบียบวาระการประชุม
เอกสารประกอบระเบียบวาระต่าง ๆ พร้อมความเห็นของคณะกรรมการบริษัท
หนังสือมอบฉันทะตามที่กระทรวงพาณิชย์กำหนด และรายชื่อของกรรมการอิสระ
เพื่อให้ผู้ถือหุ้นสามารถมอบฉันทะให้เข้าประชุมแทน รวมทั้งแผนที่แสดงสถานที่ประชุม
ซึ่งในหนังสือเชิญประชุม จะแจ้งรายละเอียดของเอกสารที่ผู้ถือหุ้นจะต้องนำมาแสดงในวันประชุม
เพื่อรักษาสิทธิในการเข้าประชุม รวมถึง เงื่อนไข หลักเกณฑ์ และวิธีปฏิบัติในการเข้าร่วมประชุม
นอกจากนี้ ผู้ถือหุ้นยังสามารถรับทราบข้อมูลต่าง ๆ
เกี่ยวกับระเบียบวาระการประชุมของแต่ละครั้งได้ทางเว็บไซต์ของบริษัทฯ เป็นการล่วงหน้า 30 วัน
ก่อนวันประชุม รวมทั้ง เปิดให้ผู้ถือหุ้นลงทะเบียนล่วงหน้าก่อนการประชุมอย่างน้อย 2 ชั่วโมงเสมอ

(2) ก่อนเริ่มการประชุม
ประธานกรรมการจะชี้แจงวิธีการลงคะแนนและนับคะแนนตามที่ระบุไว้อย่างชัดเจนในข้อบังคับของ
บริษัทฯ โดย บมจ.อสมท
ได้ดำเนินการนับคะแนนเสียงของผู้ถือหุ้นที่ยังไม่ได้ลงคะแนนทุกระเบียบวาระในห้องประชุม
และแสดงผลสรุปของคะแนนเสียงทุกระเบียบวาระอย่างชัดเจนในห้องประชุม
ซึ่งจะจัดแยกการลงคะแนนเสียงสำหรับแต่ละเรื่องอย่างชัดเจน เพื่อรักษาสิทธิของผู้ถือหุ้น

(3) ประธานกรรมการ จัดสรรเวลาการประชุมอย่างเพียงพอ
โดยดำเนินการประชุมอย่างเหมาะสม และโปร่งใส
ทั้งนี้ในระหว่างการประชุมจะเปิดโอกาสให้ผู้ถือหุ้นได้แสดงความคิดเห็นและซักถามอย่างทั่วถึงก่อนการลงคะแนนและสรุปมติที่ประชุมของแต่ละระเบียบวาระ

(4) ให้สิทธิผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้ว
มีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

  (5) ในปี 2550 บริษัทจัดให้มีการประชุมสามัญผู้ถือหุ้น ประจำปี 2550 ในวันที่ 26 เมษายน
  2550 โดยมี

กรรมการเข้าร่วมประชุม 6 คน และในการประชุมวิสามัญผู้ถือหุ้น บริษัท อสมท จำกัด(มหาชน)
ครั้งที่ 1/2550 เมื่อวันที่ 30 พฤศจิกายน 2550 มีกรรมการเข้าร่วมประชุม 5 คน
โดยกรรมการที่ดำรงตำแหน่งในคณะกรรมการเฉพาะเรื่อง
จะร่วมชี้แจงรายละเอียดที่เกี่ยวข้องของระเบียบวาระต่าง ๆ รวมถึงตอบข้อซักถามของผู้ถือหุ้น
(ถ้ามี) ด้วย

  (6) เผยแพร่ข้อมูลข่าวสารให้แก่ผู้ถือหุ้นอย่างสม่ำเสมอ ผ่านช่องทางของตลาดหลักทรัพย์ฯ
  สื่อหรือสิ่งพิมพ์

ต่าง ๆ รวมทั้ง เว็บไซต์ของบริษัท

  (7) จัดให้มีช่องทางที่ผู้ถือหุ้นรายย่อยสามารถค้นหาข้อมูลได้โดยตรงทางเว็บไซด์
  www.mcot.net/ir หรือ E-mail

Address ของนักลงทุนสัมพันธ์ ที่ ir@mcot.net โดยมีหน่วยงานนักลงทุนสัมพันธ์ (Investor
Relations) ซึ่งมีเจ้าหน้าที่ประจำ คือ คุณธนพร ทวีพาณิชย์ นักลงทุนสัมพันธ์อาวุโส โทร. (66)
0 2201 6388 และคุณนวพร ทองเรือง นักลงทุนสัมพันธ์ โทร. (66) 0 2201 6454
ทำหน้าที่ประชาสัมพันธ์ข้อมูลที่เป็นประโยชน์แก่ผู้ถือหุ้น นักลงทุน นักวิเคราะห์การลงทุน และผู้ที่สนใจ
รวมทั้งเปิดเผยข้อมูลแก่ตลาดหลักทรัพย์ ฯ ทั้งนี้ เพื่อให้มั่นใจว่าได้ปฏิบัติตามระเบียบ ข้อบังคับ
ของกฎหมายที่เกี่ยวข้องอย่างครบถ้วน

(8) เปิดเผยโครงสร้างการถือหุ้นในบริษัทย่อยอย่างชัดเจน ในรายงานประจำปี
เพื่อให้ผู้ถือหุ้นมั่นใจว่ามีโครงสร้างการดำเนินงานที่มีความโปร่งใสและตรวจสอบได้

2. การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัท ให้ความสำคัญต่อการเคารพสิทธิของผู้ถือหุ้น
และดูแลให้มีการปฏิบัติต่อผู้ถือหุ้นทุกรายอย่างเท่าเทียมและเป็นธรรม
เน้นให้มีการปฏิบัติต่อผู้ถือหุ้นทุกรายอย่างเสมอภาคกัน
โดยการมอบหมายให้บริษัทศูนย์รับฝากหลักทรัพย์ (ประเทศไทย) จำกัด เป็นนายทะเบียนของบริษัท
ให้บริการและอำนวยความสะดวกในการด้านเอกสารสิทธิของผู้ถือหุ้น
และมอบหมายให้สำนักงานเลขานุการบริษัท รับผิดชอบดูแลให้บริการแก่ผู้ถือหุ้นและประชาชนทั่วไป

(1) ดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุมเสมอ
และมีนโยบายที่จะไม่เพิ่มระเบียบวาระในที่ประชุมโดยไม่ได้แจ้งให้ผู้ถือหุ้นทราบล่วงหน้า
เพื่อให้ผู้ถือหุ้นได้มีโอกาสศึกษาข้อมูลประกอบระเบียบวาระก่อนตัดสินใจ

(2) สำหรับผู้ถือหุ้นที่ไม่สะดวกเข้าร่วมประชุมด้วยตนเอง
บริษัทเสนอให้มอบอำนาจให้กรรมการอิสระเข้าประชุม และลงคะแนนเสียงแทน
โดยในการประชุมสามัญผู้ถือหุ้น ประจำปี 2550 ในวันที่ 26 เมษายน 2550 มีผู้ถือหุ้น
มอบอำนาจให้ นายชาญชัย สุนทรมัฏฐ์ ประธานกรรมการตรวจสอบ ซึ่งเป็นกรรมการอิสระที่บริษัทฯ
เสนอเป็นผู้รับมอบฉันทะให้ออกเสียงแทน และในการประชุมวิสามัญผู้ถือหุ้น บริษัท อสมท
จำกัด(มหาชน) ครั้งที่ 1/2550 วันที่ 30 พฤศจิกายน 2550 มีผู้ถือหุ้นมอบอำนาจให้ นางวิลาสินี
อดุลยานนท์ ซึ่งเป็นกรรมการอิสระที่บริษัทเสนอเป็นผู้รับมอบฉันทะให้ออกเสียงแทน

(3) ส่งเสริมให้ผู้ถือหุ้นใช้บัตรลงคะแนนเสียงสำหรับทุกระเบียบวาระ
โดยจัดทำบัตรลงคะแนนแยกตามเรื่องที่สำคัญ ๆ เพื่อให้ผู้ถือหุ้นสามารถลงคะแนนได้ตามที่เห็นสมควร
ซึ่งจะมีการเก็บบัตรลงคะแนนดังกล่าวในห้องประชุม
เพื่อประมวลผลคะแนนรวมคำนวณกับคะแนนเสียงที่ได้ลงไว้ล่วงหน้าในหนังสือมอบฉันทะ
ก่อนที่จะแจ้งมติของคะแนนเสียงในห้องประชุม

(4) บันทึกรายงานการประชุมอย่างถูกต้อง ครบถ้วน และจัดส่งตลาดหลักทรัพย์แห่งประเทศไทย
และ สำนักงานคณะกรรมการกำกับหลักทรัพย์และตลาดหลักทรัพย์ ภายหลังการประชุมเสร็จสิ้น 14
วัน รวมทั้งเผยแพร่รายงานดังกล่าวในเว็บไซต์ของ บริษัทฯ ด้วย

(5) กำหนดแนวทางการเก็บรักษาข้อมูล
และการป้องกันการใช้ข้อมูลภายในเป็นลายลักษณ์อักษรในการกำกับดูแลกิจการที่ดีของบริษัทฯ
เพื่อความเป็นธรรมต่อผู้ถือหุ้น รวมทั้ง
การดำเนินการตามพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งกำหนดให้กรรมการและผู้บริหารจะต้องรายงานการถือหลักทรัพย์บริษัทฯ เมื่อแรกเข้ารับตำแหน่ง
ภายใน 30 วัน และรายงานทุกครั้งเมื่อมีการซื้อหรือขายหลักทรัพย์ภายใน 3 วันทำการ
ต่อสำนักงานคณะกรรมการกำกับหลักทรัพย์และตลาดหลักทรัพย์

  3. บทบาทของผู้มีส่วนได้เสีย

บมจ.อสมท ได้ตระหนักในความรับผิดชอบและปฏิบัติต่อผู้มีส่วนได้เสียอย่างเท่าเทียมกัน
โดยยึดหลักความสุจริตและเที่ยงธรรม และคำนึงถึงสิทธิของผู้มีส่วนได้เสียทุกกลุ่มอย่างสม่ำเสมอ
ทั้งที่เป็นผู้มีส่วนได้เสียภายใน ได้แก่ พนักงานและผู้บริหารของบริษัทฯ และบริษัทร่วม
รวมถึงผู้มีส่วนได้เสียภายนอก ซึ่งได้แก่ กลุ่มผู้ผลิตรายการ ผู้ชม ผู้ฟัง ผู้อุดหนุนสินค้าและบริการ
ผู้อุปถัมภ์รายการ ผู้ผลิตรายการ คู่ค้า เจ้าหนี้หรือลูกหนี้ คู่แข่งทางการค้า ภาครัฐและหน่วยงานอื่น
ๆ ที่เกี่ยวข้องและสังคมส่วนรวม คณะกรรมการฯ
ได้เน้นให้คณะผู้บริหารติดต่อสื่อสารกับผู้มีส่วนได้เสียทุกกลุ่ม
เพื่อการแลกเปลี่ยนข้อมูลข่าวสารระหว่างกัน ตลอดจนรับฟังข้อเรียกร้อง
ความคิดเห็นและคำแนะนำของผู้มีส่วนได้เสียทุกกลุ่ม เพื่อการประสานความร่วมมือ
และรักษาสัมพันธภาพที่ดีอย่างยั่งยืน

4. การเปิดเผยข้อมูลและความโปร่งใส

             การเปิดเผยสารสนเทศ
เป็นหนึ่งในหลักการที่มีความสำคัญต่อการกำกับดูแลกิจการที่ดี ซึ่ง
บริษัทได้ให้ความสำคัญกับข้อมูลข่าวสารที่ต้องแจ้งแก่ตลาดหลักทรัพย์ฯ และผู้ถือหุ้น
ทั้งในด้านของความถูกต้อง ความเพียงพอ
ความรวดเร็วและความเท่าเทียมกันของการให้ข้อมูลแก่ทุกกลุ่ม
โดยบริษัทมีหน่วยงานสำนักงานเลขานุการบริษัท ซึ่งประกอบด้วย ฝ่ายนักลงทุนสัมพันธ์
ฝ่ายเลขานุการบริษัท และฝ่ายสื่อสารองค์กร ทำหน้าที่ดูแลให้ข้อมูลและตอบข้อซักถาม
โดยจัดให้มีขั้นตอนที่ชัดเจนในการเปิดเผยข้อมูลต่อตลาดหลักทรัพย์ฯ ทั้งในกรณีปกติและกรณีเร่งด่วน

สารสนเทศที่สำคัญของบริษัท ประกอบด้วย ข้อมูลทางการเงินและข้อมูลที่ไม่ใช่ทางการเงิน โดยในปี
2550 การเปิดเผยข้อมูลทางการเงิน โดยเฉพาะในส่วนของงบการเงินนั้น
ได้ผ่านการสอบทาน/ตรวจสอบจากผู้สอบบัญชี
ว่าถูกต้องตามที่ควรในสาระสำคัญตามหลักการบัญชีที่รับรองทั่วไป
และผ่านความเห็นชอบจากคณะกรรมการตรวจสอบ/คณะกรรมการบริษัท ก่อนเปิดเผยแก่ผู้ถือหุ้น
โดยคณะกรรมการบริษัท
ได้เปิดเผยรายงานความรับผิดชอบต่อรายงานทางการเงินในรายงานประจำปีด้วย
สำหรับการเปิดเผยข้อมูลที่ไม่ใช่ทางการเงินนั้น บริษัทฯ ได้เปิดเผยรายการระหว่างกัน
บทวิเคราะห์ของฝ่ายจัดการและการบริหารความเสี่ยง
รวมถึงรายงานการกำกับดูแลกิจการที่ดีไว้ในรายงานประจำปี และแบบ 56-1

ข้อมูลต่าง ๆ ของบริษัท ที่ได้เปิดเผยแก่สาธารณชน รวมถึงผู้ถือหุ้นและนักลงทุน
จะเผยแพร่ไว้ในเว็บไซด์ของบริษัท www.mcot.net/ir เช่น รายงานประจำปี แบบ 56-1
ข้อมูลบริษัทฯ การเดินทางไปนำเสนอข้อมูลแก่นักลงทุนในต่างประเทศ (Roadshow)
การนำเสนอผลการดำเนินงานต่อนักวิเคราะห์การลงทุนรายไตรมาส (Analyst Briefing)
และข่าวประชาสัมพันธ์ ซึ่ง บริษัทฯ ได้มีการปรับปรุงหน้าเว็บไซด์อย่างสม่ำเสมอ
เพื่อให้ผู้สนใจสามารถเข้าถึงข้อมูลข่าวสารได้โดยสะดวก ทันต่อเหตุการณ์
และได้รับประโยชน์มากที่สุด

อนึ่ง บริษัทฯ ได้เปิดเผยบทบาทและหน้าที่ของคณะกรรมการและคณะกรรมการเฉพาะเรื่อง
และจำนวนครั้งที่กรรมการแต่ละคนเข้าร่วมการประชุมไว้แล้ว
โดยเปิดเผยนโยบายการจ่ายค่าตอบแทนกรรมการและผู้บริหารระดับสูง รวมถึง
ความรับผิดชอบของคณะกรรมการค่าตอบแทน ด้วย

             บริษัทฯ ตระหนักถึงความสำคัญของการเปิดเผยข้อมูลที่ถูกต้อง ครบถ้วน ทันเวลา
และโปร่งใส ซึ่งเป็นส่วนสำคัญของการกำกับดูแลกิจการที่ดีมาโดยตลอด
และมีความมุ่งมั่นที่จะทุ่มเทในการดำเนินการอย่างดีที่สุด

5. ความรับผิดชอบของคณะกรรมการ

  5.1 โครงสร้างของคณะกรรมการ

(ก) องค์ประกอบของคณะกรรมการ

คณะกรรมการบริษัท ประกอบด้วยกรรมการจำนวน 13 คน
โดยมีความรู้ความสามารถเกี่ยวกับสื่อสารมวลชน การบัญชีและ การเงิน กฎหมาย สังคม
ความมั่นคงของชาติ เทคโนโลยีสื่อสารมวลชน บริหารจัดการและ ธรรมาภิบาล
รวมทั้งเป็นผู้มีคุณสมบัติตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ
กฎหมายเกี่ยวกับบริษัทมหาชนจำกัด กฎหมายเกี่ยวกับหลักทรัพย์และตลาดหลักทรัพย์ และข้อบังคับ
มีรายละเอียดดังต่อไปนี้

1. คณะกรรมการบริษัท และกรรมการผู้อำนวยการใหญ่

+---------------------------------------------------+------------------+
| 1. นายบุญปลูก ชายเกตุ                                | ประธานกรรมการ    |
|                                                   |                  |
| พ้นจากการเป็นกรรมการตาม                             |                  |
| พ.ร.บ.คุณสมบัติมาตรฐานกรรมการและ                     |                  |
|                                                   |                  |
| พนักงานรัฐวิสาหกิจ (อายุครบ 65 ปี) เมื่อวันที่ 20 พฤศจิกายน   |                  |
| 2550                                              |                  |
+---------------------------------------------------+------------------+
| 2. นายชาญชัย สุนทรมัฏฐ์                               | ประธานกรรมการ    |
|                                                   |                  |
| ได้รับเลือกเป็นประธานกรรมการแทน นายบุญปลูก ชายเกตุ       |                  |
| ตามมติที่ประชุม                                       |                  |
|                                                   |                  |
| คณะกรรมการ บมจ. อสมท ครั้งที่ 17/2550 วันที่ 12 พฤศจิกายน |                  |
| 2550                                              |                  |
+---------------------------------------------------+------------------+
| 3. นายพงษ์ศักดิ์ พยัฆวิเชียร                             | รองประธานกรรมการ |
+---------------------------------------------------+------------------+
|                                                   |                  |
+---------------------------------------------------+------------------+
| 4. นายจุลยุทธ หิรัณยะวสิต                              | รองประธานกรรมการ |
|                                                   |                  |
| ได้รับเลือกเป็นรองประธานกรรมการ ตามมติที่ประชุม           |                  |
|                                                   |                  |
| คณะกรรมการ บมจ. อสมท ครั้งที่ 17/2550 วันที่ 12 พฤศจิกายน |                  |
| 2550                                              |                  |
+---------------------------------------------------+------------------+
| 5. นายประกิจ ประจนปัจจนึก                            | กรรมการ          |
|                                                   |                  |
| ลาออกจากการเป็นกรรมการ บมจ. อสมท เมื่อวันที่ 14         |                  |
| พฤศจิกายน 2550                                     |                  |
+---------------------------------------------------+------------------+
| 6. นายสงวน ตียะไพบูลย์สิน                             | กรรมการ          |
+---------------------------------------------------+------------------+
| 7. นายณรงค์ โชควัฒนา                                | กรรมการ          |
|                                                   |                  |
| ลาออกจากการเป็นกรรมการ บมจ. อสมท เมื่อวันที่ 1 เมษายน   |                  |
| 2550                                              |                  |
+---------------------------------------------------+------------------+
| 8. นายสมภพ บัณฑรวิพากษ์                              | กรรมการ          |
|                                                   |                  |
| ถึงแก่กรรมเมื่อวันที่ 18 มีนาคม 2550                      |                  |
+---------------------------------------------------+------------------+
| 9. นายวิทยาธร ท่อแก้ว                                | กรรมการ          |
+---------------------------------------------------+------------------+
| 10. นางวิลาสินี อดุลยานนท์                             | กรรมการ          |
+---------------------------------------------------+------------------+
| 11. นางพรพิมล จุรุพันธุ์                                | กรรมการ          |
|                                                   |                  |
| ได้รับแต่งตั้งเป็นกรรมการ บมจ. อสมท แทน นายสมภพ         |                  |
| บัณฑรวิพากษ์                                         |                  |
|                                                   |                  |
| ตามมติที่ประชุมคณะกรรมการ บมจ. อสมท ครั้งที่ 7/2550       |                  |
|                                                   |                  |
| วันที่ 8 พฤษภาคม 2550                                |                  |
+---------------------------------------------------+------------------+
| 12. นายสหัส ตรีทิพยบุตร                               | กรรมการ          |
|                                                   |                  |
| ได้รับเลือกตั้งเป็นกรรมการตามมติที่ประชุมวิสามัญผู้ถือหุ้น บมจ.    |                  |
| อสมท                                              |                  |
|                                                   |                  |
| ครั้งที่ 1/2550 วันที่ 30 พฤศจิกายน 2550                  |                  |
+---------------------------------------------------+------------------+
| 13. นายสุทธิพร ปทุมเทวาภิบาล                          | กรรมการ          |
|                                                   |                  |
| ได้รับเลือกตั้งเป็นกรรมการตามมติที่ประชุมวิสามัญผู้ถือหุ้น บมจ.    |                  |
| อสมท                                              |                  |
|                                                   |                  |
| ครั้งที่ 1/2550 วันที่ 30 พฤศจิกายน 2550                  |                  |
+---------------------------------------------------+------------------+
| 14. น.ส.รสนา โตสิตระกูล                             | กรรมการ          |
|                                                   |                  |
| ได้รับเลือกตั้งเป็นกรรมการตามมติที่ประชุมวิสามัญผู้ถือหุ้น บมจ.    |                  |
| อสมท                                              |                  |
|                                                   |                  |
| ครั้งที่ 1/2550 วันที่ 30 พฤศจิกายน 2550                  |                  |
+---------------------------------------------------+------------------+
| 15. นายวสันต์ ภัยหลีกลี้                                | กรรมการและกรร    |
|                                                   | มการผู้อำนวยการใหญ่ |
| ได้รับแต่งตั้งเป็นกรรมการ บมจ. อสมท แทน นายณรงค์ โชควัฒนา |                  |
|                                                   |                  |
| ตามมติที่ประชุมคณะกรรมการ บมจ. อสมท ครั้งที่ 7/2550       |                  |
|                                                   |                  |
| วันที่ 8 พฤษภาคม 2550                                |                  |
+---------------------------------------------------+------------------+

* กรรมการอิสระ

กรรมการอิสระ หมายถึงกรรมการที่มีความเป็นอิสระในการแสดงความเห็น
โดยมีคุณสมบัติในวาระการดำรงตำแหน่ง ดังนี้

  1. เป็นกรรมการซึ่งอาจถือหุ้นของบริษัทได้ แต่ต้องไม่เกินร้อยละ 5
  ของหุ้นที่มีสิทธิออกเสียงทั้งหมด

2. เป็นกรรมการที่ไม่ทำหน้าที่จัดการในบริษัทหรือบริษัทย่อย

3. เป็นกรรมการที่เป็นอิสระจากฝ่ายจัดการและผู้ถือหุ้นที่มีอำนาจควบคุม

4. ต้องไม่เป็นญาติสนิทหรือเป็นบุคคลซึ่งรับหรือมีผลประโยชน์ร่วมกับผู้บริหาร ผู้ถือหุ้นรายใหญ่หรือผู้มี

  อำนาจควบคุม

  5. เป็นผู้ซึ่งไม่มีความสัมพันธ์ทางธุรกิจที่มีสาระสำคัญกับบริษัท ซึ่งสามารถมีอิทธิพลต่อการแสดง

  ความเห็นที่เป็นอิสระ และ

  6. ต้องไม่เป็นลูกจ้างหรือพนักงานที่ได้รับเงินเดือนประจำในช่วงหนึ่งปีก่อนดำรงตำแหน่ง

  กรรมการผู้มีอำนาจลงนามแทนบริษัท

กรรมการผู้มีอำนาจลงนามผูกพันบริษัทได้ คือ
กรรมการผู้อำนวยการใหญ่ลงลายมือชื่อและประทับตราสำคัญ

ของบริษัท หรือกรรมการอื่นสองคนลงลายมือชื่อร่วมกันและประทับตราสำคัญของบริษัท

องค์ประกอบและการแต่งตั้งคณะกรรมการบริษัท

องค์ประกอบและการสรรหา แต่งตั้ง ถอดถอน หรือพ้นจากตำแหน่งกรรมการบริษัท
ตามที่กำหนดไว้ในข้อบังคับ

ของบริษัท สามารถสรุปสาระสำคัญได้ดังนี้

1. คณะกรรมการของบริษัทต้องมีจำนวนไม่น้อยกว่าห้า (5) คน แต่ไม่เกินสิบห้า (15) คน
เลือกตั้งโดย

ที่ประชุมผู้ถือหุ้น และประกอบด้วยกรรมการตรวจสอบไม่น้อยกว่าสาม (3) คน
โดยกรรมการไม่น้อยกว่ากึ่งหนึ่ง (1/2)

ของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการต้องมีคุณสมบัติและไม่มีลักษณะต้องห้ามตามที่กฎหมายกำหนด ทั้งนี้
กรรมการบริษัทอย่างน้อยหนึ่ง (1) คน ต้องเป็นผู้มีความรู้ความสามารถในด้านการบัญชี
และการเงิน

2. การเลือกตั้งกรรมการโดยที่ประชุมผู้ถือหุ้น จะเป็นไปตามหลักเกณฑ์และวิธีการดังต่อไปนี้

(1) ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

(2) ให้ผู้ถือหุ้นแต่ละรายใช้คะแนนเสียงที่มีอยู่ทั้งหมดตาม (1) เลือกตั้งบุคคลเดียวหรือหลายคน

  เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมา

  มีคะแนนเสียงเท่ากันเกินจำนวนกรรมการที่จะพึงมี หรือจะพึงเลือกตั้งในครั้งนั้น
  ให้ผู้เป็นประธานในที่

  ประชุมออกเสียงเพิ่มขึ้นอีกหนึ่ง (1) เสียงเป็นเสียงชี้ขาด

3. ในการประชุมสามัญประจำปีทุกครั้ง
กรรมการของบริษัทจะออกจากตำแหน่งตามวาระจำนวนหนึ่งในสาม (1/3) เป็นอัตราส่วน
ซึ่งถ้าจำนวนกรรมการที่จะออกจากตำแหน่งตามวาระแบ่งออกให้ตรงเป็นสาม (3) ส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม (1/3) กรรมการที่จะต้องออกจากตำแหน่งในปีแรก
และปีที่สองภายหลังจดทะเบียนบริษัทนั้นให้กรรมการจับสลากกันว่าผู้ใดจะออก
ส่วนในปีที่สามและปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
โดยกรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

4. ในการลงมติให้กรรมการคนใดออกจากตำแหน่งก่อนถึงคราวต้องออกตามวาระ
ต้องใช้คะแนนเสียงไม่น้อยกว่าสามในสี่ (3/4) ของจำนวนผู้ถือหุ้นซึ่งมาประชุม และมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่ง (1/2) ของจำนวนหุ้นที่ถือโดยผู้ถือหุ้นที่มาประชุม
และมีสิทธิออกเสียงลงคะแนน

5. การลาออกจากตำแหน่งของกรรมการสามารถทำได้โดยการยื่นใบลาออกต่อบริษัท
ซึ่งการลาออกดังกล่าว จะมีผลนับแต่วันที่ใบลาออกไปถึงบริษัท

6. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
คณะกรรมการอาจเลือกตั้งบุคคลซึ่งมีคุณสมบัติและไม่มีลักษณะต้องห้ามตามที่กำหนดในข้อบังคับของบริษัท
เข้าเป็นกรรมการแทนในตำแหน่งที่ว่างในการประชุมคณะกรรมการคราวถัดไปก็ได้
เว้นแต่วาระของกรรมการที่พ้นจากตำแหน่งจะเหลือน้อยกว่าสอง (2) เดือน

  อำนาจหน้าที่ของคณะกรรมการบริษัท

ตามข้อบังคับของบริษัท
คณะกรรมการมีอำนาจและหน้าที่ในการดำเนินกิจการของบริษัทให้เป็นไปตามกฎหมาย วัตถุประสงค์
ข้อบังคับ และมติของที่ประชุมผู้ถือหุ้นด้วยความซื่อสัตย์สุจริต
มีจริยธรรมและจรรยาบรรณในการดำเนินธุรกิจ รวมทั้งจะต้องระมัดระวัง
และรักษาผลประโยชน์ของบริษัทและผู้ถือหุ้นอย่างดีที่สุด

ทั้งนี้ ให้คณะกรรมการเลือกตั้งกรรมการคนหนึ่งเป็นประธานกรรมการ
ในกรณีที่คณะกรรมการพิจารณาเห็นสมควรจะเลือกตั้งกรรมการอีกคนหนึ่งหรือหลายคนเป็นรองประธานกรรมการก็ได้
และให้เลือกตั้งกรรมการคนหนึ่งซึ่งมาจากการสรรหาตามขั้นตอนและวิธีการที่กำหนดไว้ตามกฎหมายและระเบียบที่เกี่ยวข้องเป็นกรรมการผู้อำนวยการใหญ่

  การเข้าทำรายการที่เกี่ยวโยงกันหรือการได้มาหรือจำหน่ายไปซึ่งทรัพย์สินของบริษัท

ในกรณีที่บริษัทหรือบริษัทย่อยตกลงเข้าทำรายการที่เกี่ยวโยงกัน
หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัท หรือบริษัทย่อย
ตามความหมายที่กำหนดตามประกาศตลาดหลักทรัพย์แห่งประเทศไทยที่ใช้บังคับกับการทำรายการที่เกี่ยวโยงกันของบริษัทจดทะเบียน
หรือการได้มาหรือจำหน่ายไปซึ่งสินทรัพย์ของบริษัทจดทะเบียนแล้วแต่กรณี
บริษัทจะต้องปฏิบัติตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้น ๆ ด้วย

2. คณะกรรมการตรวจสอบ

+------------------------------------------------+---------------------+
| 1. นายชาญชัย สุนทรมัฏฐ์                            | ประธานกรรมการ       |
|                                                |                     |
| ลาออกจากประธานกรรมการตรวจสอบเมื่อวันที่ 18 ธันวาคม   |                     |
| 2550                                           |                     |
+------------------------------------------------+---------------------+
| 2. นายวิทยาธร ท่อแก้ว                             | กรรมการ             |
|                                                |                     |
| ได้รับแต่งตั้งเป็นประธานกรรมการตรวจสอบตามมติที่ประชุม    |                     |
|                                                |                     |
| คณะกรรมการตรวจสอบ ครั้งที่ 12/2550 เมื่อวันที่ 18       |                     |
| ธันวาคม 2550                                    |                     |
+------------------------------------------------+---------------------+
| 3. นายณรงค์ โชควัฒนา                             | กรรมการ             |
|                                                |                     |
| ลาออกจากการเป็นกรรมการ บมจ. อสมท เมื่อวันที่ 1       |                     |
| เมษายน 2550                                    |                     |
+------------------------------------------------+---------------------+
| 4. นางวิลาสินี อดุลยานนท์                           | กรรมการ             |
|                                                |                     |
| ได้รับแต่งตั้งตามมติที่ประชุมคณะกรรมการ บมจ. อสมท       |                     |
|                                                |                     |
| ครั้งที่ 7/2550 วันที่ 8 พฤษภาคม 2550                 |                     |
+------------------------------------------------+---------------------+
| 5. นายสหัส ตรีทิพยบุตร                             | กรรมการ             |
|                                                |                     |
| ได้รับแต่งตั้งตามมติที่ประชุมคณะกรรมการ บมจ. อสมท       |                     |
|                                                |                     |
| ครั้งที่ 19/2550 วันที่ 18 ธันวาคม 2550                |                     |
+------------------------------------------------+---------------------+
| 6. นายจงรัก นิยมศักดิ์                              | เลขานุการ            |
+------------------------------------------------+---------------------+

ที่ปรึกษาคณะกรรมการตรวจสอบ (ตั้งแต่ 1 มกราคม – 31 ธันวาคม 2550)

  ------------------------------------------------ ----------------------
  1. นางวิมล รอดเพ็ชร                                ที่ปรึกษา

  2. นางเรวดี ตั้งวงษ์เจริญ                             ที่ปรึกษา
  ------------------------------------------------ ----------------------

  อำนาจหน้าที่

  (1) สอบทานให้บริษัทมีรายงานทางการเงินอย่างถูกต้องและเพียงพอ

  (2) สอบทานให้บริษัทมีระบบการควบคุมภายใน (Internal Control) การตรวจสอบภายใน
  (Internal Audit) และการบริหารความเสี่ยง ที่เหมาะสมและมีประสิทธิภาพ

  (3) สอบทานให้บริษัทปฏิบัติหน้าที่ตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (4) พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

  (5) พิจารณาให้ความเห็นประกอบการพิจารณาแต่งตั้ง โยกย้าย
  และพิจารณาความดีความชอบของ

  ผู้บริหารในหน่วยงานตรวจสอบภายใน

  (6) พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมี
  ความขัดแย้งทางผลประโยชน์ให้มีความถูกต้องและครบถ้วน

  (7)
  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  (8)
  ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

  (9) ปฏิบัติหน้าที่อื่นใดตามที่กำหนดไว้ในข้อบังคับบริษัท

3. คณะกรรมการกำหนดค่าตอบแทน

+----------------------------------------------------+-----------------+
| 1. นายสมภพ บัณฑรวิพากษ์                               | ประธานกรรมการ   |
|                                                    |                 |
| ถึงแก่กรรมเมื่อวันที่ 18 มีนาคม 2550                       |                 |
+----------------------------------------------------+-----------------+
| 2. นายบุญปลูก ชายเกตุ                                 | ประธานกรรมการ   |
|                                                    |                 |
| พ้นจากการเป็นกรรมการเนื่องจากอายุครบ 65 ปี ตาม           |                 |
| พรบ.คุณสมบัติมาตรฐาน                                  |                 |
|                                                    |                 |
| กรรมการและพนักงานรัฐวิสาหกิจ เมื่อวันที่ 20 พฤศจิกายน 2550   |                 |
+----------------------------------------------------+-----------------+
| 3. นายณรงค์ โชควัฒนา                                 | กรรมการ         |
|                                                    |                 |
| ลาออกจากการเป็นกรรมการ บมจ. อสมท เมื่อวันที่ 1 เมษายน    |                 |
| 2550                                               |                 |
+----------------------------------------------------+-----------------+
| 4. นางวิลาสินี อดุลยานนท์                               | กรรมการ         |
+----------------------------------------------------+-----------------+
| 5. นางดนุชา ยินดีพิธ                                   | กรรมการ         |
+----------------------------------------------------+-----------------+
| 6. นายพงษ์ศักดิ์ พยัฆวิเชียร                              | กรรมการ         |
+----------------------------------------------------+-----------------+
| 7. นายวิทยาธร ท่อแก้ว                                 | กรรมการ         |
|                                                    |                 |
| ได้รับแต่งตั้งตามมติที่ประชุมคณะกรรมการ บมจ. อสมท ครั้งที่      |                 |
| 5/2550                                             |                 |
|                                                    |                 |
| วันที่ 11 เมษายน 2550                                 |                 |
+----------------------------------------------------+-----------------+
| 8. รองกรรมการผู้อำนวยการใหญ่ (นางอรัญรัตน์ อยู่คง)         | เลขานุการ        |
+----------------------------------------------------+-----------------+

  อำนาจหน้าที่

  1. กำหนดหลักเกณฑ์
  หรือวิธีการกำหนดค่าตอบแทนให้แก่คณะกรรมการหรือกรรมการผู้อำนวยการใหญ่

ที่เป็นธรรม และสมเหตุสมผล

  2. ทำหน้าที่พิจารณาแนวทางการกำหนดค่าตอบแทนของกรรมการ และกรรมการผู้อำนวยการใหญ่
  เพื่อเสนอต่อที่

ประชุมผู้ถือหุ้นของบริษัทฯ เพื่อพิจารณาอนุมัติการกำหนดค่าตอบแทนกรรมการ

4. คณะกรรมการสรรหา

+-----------------------------------------------------+----------------+
| 1. นายจุลยุทธ หิรัณยะวสิต                                | ประธานกรรมการ  |
+-----------------------------------------------------+----------------+
|   2. นายประกิจ ประจนปัจจนึก                            | กรรมการ        |
|                                                     |                |
|   ลาออกจากการเป็นกรรมการบริษัท เมื่อวันที่ 14 พฤศจิกายน 2550 |                |
+-----------------------------------------------------+----------------+
| 3. นายวิทยาธร ท่อแก้ว                                  | กรรมการ        |
+-----------------------------------------------------+----------------+
| 4. นายพงษ์ศักดิ์ พยัฆวิเชียร                               | กรรมการ        |
+-----------------------------------------------------+----------------+
| 5. รองกรรมการผู้อำนวยการใหญ่ (นางอรัญรัตน์ อยู่คง)          | เลขานุการ       |
+-----------------------------------------------------+----------------+

อำนาจหน้าที่

1. กำหนดวิธีการและหลักเกณฑ์การสรรหากรรมการบริษัท หรือกรรมการผู้อำนวยการใหญ่
เพื่อให้เกิดความโปร่งใส และ

2.
ทำหน้าที่คัดเลือกบุคคลที่สมควรได้รับการเสนอชื่อเป็นกรรมการใหม่หรือสรรหากรรมการผู้อำนวยการใหญ่

เพื่อเสนอต่อคณะกรรมการบริษัท ที่ประชุมผู้ถือหุ้นของบริษัท เพื่อพิจารณาอนุมัติแต่งตั้งบุคคลดังกล่าว

5. คณะอนุกรรมการกลั่นกรองงาน บมจ. อสมท

+-------------------------------------------------+--------------------+
| 1. นายจุลยุทธ หิรัณยะวสิต                            | ประธานอนุกรรมการ    |
+-------------------------------------------------+--------------------+
| 2. นางวิลาสินี อดุลยานนท์                            | อนุกรรมการ          |
|                                                 |                    |
| ลาออกจากคณะอนุกรรมการฯ ตั้งแต่วันที่ 4 พฤษภาคม 2550    |                    |
+-------------------------------------------------+--------------------+
| 3. นายครรชิต มาลัยวงศ์                             | อนุกรรมการ          |
+-------------------------------------------------+--------------------+
| 4. นายวัยวุฒิ หล่อตระกูล                             | อนุกรรมการ          |
+-------------------------------------------------+--------------------+
| 5. นายวิเชียร เปรมชัยสวัสดิ์                          | อนุกรรมการ          |
+-------------------------------------------------+--------------------+
| 6. นายมนตรี ศรีสกูล                                | อนุกรรมการ          |
+-------------------------------------------------+--------------------+
| 7. นายสำราญ ถาวรายุศม์                            | อนุกรรมการ          |
+-------------------------------------------------+--------------------+
| 8. นายเจษฎา อนุจารี                               | อนุกรรมการ          |
+-------------------------------------------------+--------------------+
| 9. กรรมการผู้อำนวยการใหญ่                          | อนุกรรมการ          |
+-------------------------------------------------+--------------------+
| 10. รองกรรมการผู้อำนวยการใหญ่ (นายชิตณรงค์           | อนุกรรมการ          |
| คุณะกฤดาธิการ)                                    |                    |
+-------------------------------------------------+--------------------+
| 11. รองกรรมการผู้อำนวยการใหญ่ (นายสิทธิศักดิ์ เอกพจน์)   | อนุกรรมการ          |
+-------------------------------------------------+--------------------+
| 12. ผู้แทนสหภาพแรงงานรัฐวิสาหกิจ บมจ.อสมท.           | อนุกรรมการ          |
+-------------------------------------------------+--------------------+
| 13. รองกรรมการผู้อำนวยการใหญ่ (นางอรัญรัตน์ อยู่คง)     | อน                 |
|                                                 | ุกรรมการและเลขานุการ |
+-------------------------------------------------+--------------------+
| 14. ผู้ช่วยกรรมการผู้อำนวยการใหญ่ สำนักงานกฎหมาย       | ผู้ช่วยเลขานุการ       |
+-------------------------------------------------+--------------------+

อำนาจหน้าที่

(1) ติดตามผลการปฏิบัติงานของ บมจ.อสมท ให้เป็นไปตามแนวทาง และนโยบายที่คณะกรรมการ

บมจ.อสมท กำหนด

(2) กลั่นกรองงาน บมจ.อสมท ก่อนนำเสนอคณะกรรมการ บมจ.อสมท

(3) เสนอแนะให้คณะกรรมการ บมจ.อสมท แต่งตั้งคณะทำงานเฉพาะกิจ

(4) ดำเนินการตามที่คณะกรรมการ บมจ.อสมท มอบหมาย

6. คณะอนุกรรมการพิจารณาด้านกฎหมาย

6.1 ดำรงตำแหน่งตั้งแต่วันที่ 1 มกราคม – 18 มิถุนายน 2550

  --------------------------------------------- -------------------------
  1. นายสมภพ บัณฑรวิพากษ์                          ประธานอนุกรรมการ

  2. นายกมล ธรรมเสรีกุล                           อนุกรรมการ

  3. นางทรงรัตน์ เย็นอุรา                           อนุกรรมการ

  4. นายชิตณรงค์ คุณะกฤดาธิการ                      อนุกรรมการ

  5. ผู้อำนวยการฝ่ายกฎหมายธุรกิจ                     อนุกรรมการและเลขานุการ
  --------------------------------------------- -------------------------

6.2 ดำรงตำแหน่งตั้งแต่วันที่ 19 มิถุนายน – 31 ธันวาคม 2550

  --------------------------------------------- -------------------------
  1. นายสงวน ตียะไพบูลย์สิน                         ประธานอนุกรรมการ

  2. นายกมล ธรรมเสรีกุล                           อนุกรรมการ

  3. นางทรงรัตน์ เย็นอุรา                           อนุกรรมการ

  4. นายนิติ สุขเจริญ                               อนุกรรมการ

  5. นายถิระศักดิ์ ตระกูลอินทร์                        อนุกรรมการ

  6. นายสมัคร เชาวภานันท์                          อนุกรรมการ

  5. ผู้อำนวยการฝ่ายกฎหมายธุรกิจ                     อนุกรรมการและเลขานุการ
  --------------------------------------------- -------------------------

อำนาจหน้าที่

(1) กลั่นกรองงาน กำกับ ดูแล และให้คำปรึกษาในเรื่องที่เกี่ยวกับข้อกฎหมายทั้งหมดของ บมจ.
อสมท

(2) พิจารณาปรับปรุง แก้ไขข้อบังคับ ระเบียบที่เกี่ยวกับกฎหมายให้ชัดเจนและรัดกุมยิ่งขึ้น

7.  คณะอนุกรรมการประสานงานการประเมินผลการดำเนินงาน บมจ. อสมท

+----------------------------------------------+-----------------------+
| 1. นายจุลยุทธ หิรัณยะวสิต                         | ประธานอนุกรรมการ       |
+----------------------------------------------+-----------------------+
| 2. นายวิทยาธร ท่อแก้ว                           | รองประธานอนุกรรมการ    |
+----------------------------------------------+-----------------------+
| 3. กรรมการผู้อำนวยการใหญ่                       | อนุกรรมการ             |
+----------------------------------------------+-----------------------+
|   4. รองกรรมการผู้อำนวยการใหญ่ (ทั้ง 3 ท่าน)       | อนุกรรมการ             |
+----------------------------------------------+-----------------------+
| 5. ผู้ช่วยกรรมการผู้อำนวยการใหญ่ สำนักบัญชีและการเงิน  | อนุกรรมการ             |
+----------------------------------------------+-----------------------+
| 6. ผู้ช่วยกรรมการผู้อำนวยการใหญ่                   | อนุกรรมการและเลขานุการ  |
| สำนักแผนและงบประมาณ                           |                       |
+----------------------------------------------+-----------------------+
| 7. ผู้อำนวยการฝ่ายแผนงาน                        | อนุก                   |
|                                              | รรมการและผู้ช่วยเลขานุการ |
+----------------------------------------------+-----------------------+

อำนาจหน้าที่

(1) สามารถตัดสินใจ และมีอำนาจเจรจาต่อรองเพื่อให้การประเมินผลการดำเนินงานของ บมจ.
อสมท

เป็นไปอย่างเหมาะสม

(2) ประสานงานกับกระทรวงการคลัง และบริษัทที่ปรึกษา

(3) จัดทำบันทึกข้อตกลงการประเมินผลการดำเนินงานของ บมจ. อสมท
โดยผ่านความเห็นชอบจากคณะกรรมการ บมจ.อสมท และส่งให้บริษัทที่ปรึกษา
และกระทรวงการคลังพิจารณา ภายในระยะเวลาที่กระทรวงการคลังกำหนด

8. คณะกรรมการบริหารความเสี่ยง

  ------------------------------------------------ ------------------------
  1. นางพรพิมล จุรุพันธุ์                                ประธานกรรมการ

  2. กรรมการผู้อำนวยการใหญ่                           รองประธานกรรมการ

  3. รองกรรมการผู้อำนวยการใหญ่ บมจ. อสมท (ทั้ง 3 ท่าน)   กรรมการ

  4. ผู้ช่วยกรรมการผู้อำนวยการใหญ่ สถานีโทรทัศน์            กรรมการ

  5. ผู้ช่วยกรรมการผู้อำนวยการใหญ่ สถานีวิทยุ               กรรมการ

  6. ผู้ช่วยกรรมการผู้อำนวยการใหญ่ สำนักการตลาด 1         กรรมการ

  7. ผู้ช่วยกรรมการผู้อำนวยการใหญ่ สำนักการตลาด 2         กรรมการ

  8. ผู้ช่วยกรรมการผู้อำนวยการใหญ่ สำนักกิจการข่าวในประเทศ  กรรมการ

  9. ผู้ช่วยกรรมการผู้อำนวยการใหญ่ สำนักบัญชีและการเงิน      กรรมการ

  10. ผู้ช่วยกรรมการผู้อำนวยการใหญ่ สำนักแผนและงบประมาณ   กรรมการและเลขานุการ

  11. ผู้อำนวยการฝ่ายบริหารความเสี่ยง                    กรรมการและผู้ช่วยเลขานุการ

  12. นางสุทิศา เหลืองไพโรจน์                          กรรมการและผู้ช่วยเลขานุการ
  ------------------------------------------------ ------------------------

  อำนาจหน้าที่

  (1) นำเสนอนโยบายด้านการบริหารความเสี่ยงของ บมจ. อสมท ต่อคณะกรรมการ บมจ.อสมท
  เพื่อขอความเห็นชอบก่อนนำไปสู่การปฏิบัติ

  (2) สนับสนุนการบริหารงานของผู้บริหารระดับสูง
  โดยกำหนดโครงสร้างของการบริหารความเสี่ยงให้ครอบคลุมทั้งองค์กร
  พร้อมทั้งนำกลยุทธ์ด้านความเสี่ยงไปสู่การปฏิบัติ โดยใช้วิธีการสร้างระเบียบปฏิบัติ
  และการลงทุนในระบบที่เหมาะสม

  (3) ศึกษา วิเคราะห์ และประเมินความเสี่ยง แนวโน้มที่เกิดหรืออาจจะเกิดขึ้น
  ซึ่งมีผลกระทบต่อองค์กร ทั้งภายในและภายนอก

  (4)
  นำเสนอรายงานที่เกี่ยวกับความเพียงพอของระบบและการควบคุมความเสี่ยงต่อคณะกรรมการ
  บมจ.อสมท

  (5) ทำหน้าที่เป็นศูนย์รวมในการกำกับดูแลความเสี่ยงที่มีนัยสำคัญต่าง ๆ
  ที่ผู้ประสานงานการบริหารความเสี่ยงรายงาน

  (6) ทบทวนรายงานการบริหารความเสี่ยง
  กำกับดูแลประสิทธิผลการดำเนินงานทางการบริหารเพื่อจัดการกับความเสี่ยงที่ไม่สามารถยอมรับได้

  (7) ปฏิบัติงานอื่น ๆ ในส่วนที่เกี่ยวข้องกับนโยบายด้านการบริหารความเสี่ยงของ บมจ.อสมท
  ตามที่กรรมการผู้อำนวยการใหญ่ บมจ.อสมท มอบหมาย

9. คณะกรรมการปรับปรุงโครงสร้าง บมจ. อสมท

+----------------------------------------------+-----------------------+
| 1. นายสำราญ ถาวรายุศม์                         | ประธานกรรมการ         |
+----------------------------------------------+-----------------------+
| 2. กรรมการผู้อำนวยการใหญ่                       | กรรมการ               |
+----------------------------------------------+-----------------------+
| 3. นายณรงค์ โชควัฒนา                           | กรรมการ               |
|                                              |                       |
| ลาออกจากการเป็นกรรมการบริษัท เมื่อวันที่ 1 เมษายน    |                       |
| 2550                                         |                       |
+----------------------------------------------+-----------------------+
| 4. นายมนตรี ศรีสกูล                             | กรรมการ               |
+----------------------------------------------+-----------------------+
| 5. นางสุภารัตน์ จันพายเพ็ชร                       | กรรมการ               |
+----------------------------------------------+-----------------------+
| 6. นายรัตพงษ์ สอนสุภาพ                          | กรรมการ               |
+----------------------------------------------+-----------------------+
| 7. นายประจักษ์ น้ำประสานไทย                     | กรรมการ               |
+----------------------------------------------+-----------------------+
| 8. ผู้แทนฝ่ายบริหาร บมจ. อสมท 1 คน               | กรรมการ               |
+----------------------------------------------+-----------------------+
| 9. ผู้แทนสหภาพแรงงาน บมจ. อสมท 1 คน            | กรรมการ               |
+----------------------------------------------+-----------------------+
| 10. ผู้ช่วยกรรมการผู้อำนวยการใหญ่ สำนักทรัพยากรมนุษย์  | กรรมการและเลขานุการ    |
+----------------------------------------------+-----------------------+
| 11. ผู้อำนวยการฝ่ายบริหารทรัพยากรมนุษย์             | ก                     |
|                                              | รรมการและผู้ช่วยเลขานุการ |
+----------------------------------------------+-----------------------+

  อำนาจหน้าที่

  1. พิจารณาให้ความเห็นชอบและปรับปรุงโครงสร้างองค์กร บมจ. อสมท

  2. พิจารณาให้ความเห็นชอบระบบบริหารทรัพยากรมนุษย์ ซึ่งที่ปรึกษาทรัพยากรมนุษย์ได้
  ศึกษาและจัดทำ

เสนอต่อ บมจ. อสมท ไว้

  3. แต่งตั้งคณะทำงาน หรือดำเนินการใด ๆ ที่จำเป็นเพื่อให้การปรับปรุงโครงสร้างองค์กร
  บมจ. อสมท

  และการจัดทำระบบบริหารทรัพยากรมนุษย์ใหม่ สำเร็จลุล่วงด้วยความเรียบร้อย

10. คณะกรรมการกิจการสัมพันธ์

+--------------------------------------------+-------------------------+
| 1. นายสงวน ตียะไพบูลย์สิน                      | ประธานกรรมการ           |
|                                            |                         |
| ลาออกจากกรรมการกิจการสัมพันธ์เมื่อวันที่ 8 มิถุนายน   |                         |
| 2550                                       |                         |
+--------------------------------------------+-------------------------+
| 2. นางพรพิมล จุรุพันธุ์                          | ประธานกรรมการ           |
|                                            |                         |
| ได้รับแต่งตั้งเป็นประธานกรรมการกิจการสัมพันธ์        |                         |
| ตามมติที่ประชุม                                |                         |
|                                            |                         |
| คณะกรรมการ บมจ. อสมท ครั้งที่ 10/2550 วันที่ 8    |                         |
| มิถุนายน 2550                                |                         |
+--------------------------------------------+-------------------------+
| 3. กรรมการผู้อำนวยการใหญ่                     | กรรมการ (ฝ่ายนายจ้าง)     |
+--------------------------------------------+-------------------------+
| 4. นายสิทธิศักดิ์ เอกพจน์                        | กรรมการ (ฝ่ายนายจ้าง)     |
+--------------------------------------------+-------------------------+
| 5. นายวงศ์วิทย์ วิจารณรงค์                      | กรรมการ (ฝ่ายนายจ้าง)     |
+--------------------------------------------+-------------------------+
| 6. นางวีรวรรณ วรรุตม์                         | กรรมการ (ฝ่ายนายจ้าง)     |
+--------------------------------------------+-------------------------+
| 7. นายสุระ เกนทะนะศิล                        | กรรมการ (ฝ่ายนายจ้าง)     |
+--------------------------------------------+-------------------------+
| 8. นายศุทธิชัย บุนนาค                          | กรรมการ (ฝ่ายนายจ้าง)     |
+--------------------------------------------+-------------------------+
| 9. นางดวงใจ มหารักขกะ                       | กรรมการ (ฝ่ายนายจ้าง)     |
+--------------------------------------------+-------------------------+
| 10. นายพลชัย วินิจฉัยกุล                        | กรรมการ (ฝ่ายนายจ้าง)     |
+--------------------------------------------+-------------------------+
| 11. นางอรวรรณ ชูดี                           | กรรมการ (ฝ่ายลูกจ้าง)      |
+--------------------------------------------+-------------------------+
| 12. นายเจษฎ์ณรงค์ ชมพันธุ์                      | กรรมการ (ฝ่ายลูกจ้าง)      |
+--------------------------------------------+-------------------------+
| 13. นายธวัช เสือโต                           | กรรมการ (ฝ่ายลูกจ้าง)      |
+--------------------------------------------+-------------------------+
| 14. นายณัฐพงศ์ ภัทรพงศ์                        | กรรมการ (ฝ่ายลูกจ้าง)      |
+--------------------------------------------+-------------------------+
| 15. นายลิ้ม ศรนุวัตร                           | กรรมการ (ฝ่ายลูกจ้าง)      |
+--------------------------------------------+-------------------------+
| 16. นายประเจิด นุ่นจุ้ย                         | กรรมการ (ฝ่ายลูกจ้าง)      |
+--------------------------------------------+-------------------------+
| 17. นางสุจิตรา ศรีประเสริฐ                     | กรรมการ (ฝ่ายลูกจ้าง)      |
+--------------------------------------------+-------------------------+
| 18. นายธีรยุทธ จิตต์โยธิน                       | กรรมการ (ฝ่ายลูกจ้าง)      |
+--------------------------------------------+-------------------------+
| 19. นางสาวฐิติรัตน์ พูนศิริชัยกิจ                   | กรรมการ (ฝ่ายลูกจ้าง)      |
+--------------------------------------------+-------------------------+
| 20. ผู้อำนวยการฝ่ายสิทธิประโยชน์และพนักงานสัมพันธ์   | กรรมการและเลขานุการ      |
|                                            | (ฝ่ายนายจ้าง)             |
+--------------------------------------------+-------------------------+

  อำนาจหน้าที่

ดำเนินการประชุมตามอำนาจหน้าที่ที่กำหนดไว้ในมาตรา 22 และ 23
แห่งพระราชบัญญัติแรงงานรัฐวิสาหกิจสัมพันธ์ พ.ศ. 2543

  11. คณะกรรมการสรรหากรรมการผู้อำนวยการใหญ่

  ------------------------------------------------ ----------------------
  1. นายชาญชัย สุนทรมัฏฐ์                              ประธานกรรมการ

  2. นางพรพิมล จุรุพันธุ์                                กรรมการ

  3. นายจตุรงค์ ปัญญาดิลก                              กรรมการ

  4. นายสมชาติ เทวะวโรดม                            กรรมการ

  5. นางเพ็ญจา อ่อนชิต                                กรรมการ
  ------------------------------------------------ ----------------------

อำนาจหน้าที่

ให้คณะกรรมการสรรหา กรรมการผู้อำนวยการใหญ่ บมจ. อสมท มีอำนาจหน้าที่ดำเนินการสรรหา
กรรมการผู้อำนวยการใหญ่ บมจ. อสมท ตามหลักเกณฑ์ วิธีการ และขั้นตอนที่กฎหมาย ข้อบังคับ
ระเบียบ ที่ทางราชการ และ บริษัท

อสมท จำกัด (มหาชน) กำหนด รวมทั้งแนวทางปฏิบัติของทางราชการและ บริษัท อสมท จำกัด
(มหาชน) เพื่อประโยชน์สูงสุดของ บริษัท อสมท จำกัด (มหาชน) โดยให้คณะกรรมการสรรหาฯ
เสนอชื่อผู้มีความเหมาะสมต่อคณะกรรมการ

บริษัท อสมท จำกัด (มหาชน) โดยจัดลำดับด้วย

  12. คณะอนุกรรมการพิจารณาผลตอบแทน

+-------------------------------------------------+--------------------+
| 1. นายบุญปลูก ชายเกตุ                              | ประธานอนุกรรมการ    |
|                                                 |                    |
| พ้นจากการเป็นกรรมการเนื่องจากอายุครบ 65 ปี ตาม        |                    |
| พ.ร.บ.คุณสมบัติ                                    |                    |
|                                                 |                    |
| มาตรฐานกรรมการและพนักงานรัฐวิสาหกิจ เมื่อวันที่ 20       |                    |
| พฤศจิกายน 2550                                   |                    |
+-------------------------------------------------+--------------------+
| 2. นางวิลาสินี อดุลยานนท์                            | อนุกรรมการ          |
+-------------------------------------------------+--------------------+
| 3. นายวิทยาธร ท่อแก้ว                              | อนุกรรมการ          |
+-------------------------------------------------+--------------------+
| 4. นายพงษ์ศักดิ์ พยัฆวิเชียร                           | อนุกรรมการ          |
+-------------------------------------------------+--------------------+
| 5. นางดนุชา ยินดีพิธ                                | อนุกรรมการ          |
+-------------------------------------------------+--------------------+
| 6. รองกรรมการผู้อำนวยการใหญ่                       | เลขานุการ           |
|                                                 |                    |
| (นางอรัญรัตน์ อยู่คง)                                |                    |
+-------------------------------------------------+--------------------+

อำนาจหน้าที่

1.
พิจารณาประวัติและคุณสมบัติผู้ผ่านการคัดเลือกเพื่อกำหนดผลตอบแทนและเจรจาต่อรองผลตอบแทนของบุคคลที่ได้รับการเสนอชื่อ
เป็นกรรมการผู้อำนวยการใหญ่ บริษัท อสมท จำกัด (มหาชน)
ตามหลักเกณฑ์และแนวทางการจ่ายผลตอบแทนของผู้บริหารระดับสูงสุดตามสัญญาจ้าง
ตามมติคณะรัฐมนตรี ที่เกี่ยวข้อง

2. เสนอผลการพิจารณาพร้อมร่างสัญญาจ้างต่อคณะกรรมการ บมจ. อสมท
เพื่อพิจารณาก่อนนำเสนอกระทรวงการคลังให้ความเห็นชอบ (มาตรา 8 จัตวา วรรค 7)

13. คณะกรรมการประเมินผลการปฏิบัติงานกรรมการผู้อำนวยการใหญ่

+--------------------------------------------------+--------------------+
| 1. นายจุลยุทธ หิรัณยะวสิต                             | ประธานกรรมการ      |
+--------------------------------------------------+--------------------+
| 2. นายพงษ์ศักดิ์ พยัฆวิเชียร                            | กรรมการ            |
+--------------------------------------------------+--------------------+
| 3. นายประกิจ ประจนปัจจนึก                           | กรรมการ            |
|                                                  |                    |
| ลาออกจากการเป็นกรรมการบริษัท เมื่อวันที่ 14 พฤศจิกายน     |                    |
| 2550                                             |                    |
+--------------------------------------------------+--------------------+
| 4. นายวิทยาธร ท่อแก้ว                               | กรรมการ            |
+--------------------------------------------------+--------------------+
| 5. นางพรพิมล จุรุพันธุ์                                | กรรมการ            |
+--------------------------------------------------+--------------------+
| 6. นายสุทธิพร ปทุมเทวาภิบาล                          | กรรมการ            |
|                                                  |                    |
| ได้รับแต่งตั้งตามมติที่ประชุมคณะกรรมการ บมจ.อสมท ครั้งที่     |                    |
| 1/2551                                           |                    |
|                                                  |                    |
| วันที่ 29 มกราคม 2551                               |                    |
+--------------------------------------------------+--------------------+
| 7. นางวิลาสินี อดุลยานนท์                             | กรรมการ            |
|                                                  |                    |
| ได้รับแต่งตั้งตามมติที่ประชุมคณะกรรมการ บมจ.อสมท ครั้งที่     |                    |
| 1/2551                                           |                    |
|                                                  |                    |
| วันที่ 29 มกราคม 2551                               |                    |
+--------------------------------------------------+--------------------+
| 8. รองกรรมการผู้อำนวยการใหญ่                        | เลขานุการ           |
|                                                  |                    |
| (นางอรัญรัตน์ อยู่คง)                                 |                    |
+--------------------------------------------------+--------------------+

อำนาจหน้าที่

ให้คณะกรรมการประเมินผลฯ กำหนดเป้าหมายและตัวชี้วัดที่ กรรมการผู้อำนวยการใหญ่
จะต้องดำเนินการให้ได้ผลในระยะเวลาที่กำหนด (Benchmark)
และทำการประเมินผลการปฏิบัติงานตามระยะเวลาที่กำหนดในสัญญา เพื่อเสนอคณะกรรมการ บริษัท
อสมท จำกัด (มหาชน) ให้ความเห็นชอบต่อไป

14. คณะอนุกรรมการศึกษาด้านกฎหมายกรณีการแปรรูป บริษัท อสมท จำกัด (มหาชน)

  ------------------------------------------- ---------------------------
  1. นายสงวน ตียะไพบูลย์สิน                       ประธานอนุกรรมการ

  2. นายวิทยาธร ท่อแก้ว                          อนุกรรมการ

  3. นายถิระศักดิ์ ตระกูลอินทร์                      อนุกรรมการ

  4. นายนิติ สุขเจริญ                             อนุกรรมการ

  5. นายสมเกียรติ วรปัญญาอนันต์                    อนุกรรมการ

                                              

  6. นายคมสัน โพธิ์คง                            อนุกรรมการ

  7. นายพลชัย วินิจฉัยกุล                          อนุกรรมการและเลขานุการ

  8. นายวิทเยนทร์ แสงห้าว                        ผู้ช่วยเลขานุการ
  ------------------------------------------- ---------------------------

อำนาจหน้าที่

ให้คณะอนุกรรมการฯ มีอำนาจหน้าที่ในการศึกษาข้อมูล และกระบวนการในการแปลงสภาพ บมจ.
อสมท ว่ามีความถูกต้อง
เป็นไปตามกฎหมายที่เกี่ยวข้องหรือไม่และสมควรดำเนินการเพิ่มเติมประการใด
แล้วรายงานผลการศึกษาให้คณะกรรมการ บมจ. อสมท รับทราบ ภายใน 30 วัน

  15. คณะอนุกรรมการกำกับกลยุทธ์การพัฒนาธุรกิจของคู่สัญญา

+---------------------------------------------------+------------------+
| 1. นายวิทยาธร ท่อแก้ว                                | ประธานอนุกรรมการ  |
+---------------------------------------------------+------------------+
| 2. นางพรพิมล จุรุพันธุ์                                 | อนุกรรมการ        |
+---------------------------------------------------+------------------+
| 3. นางสาวรสนา โตสิตระกูล                            | อนุกรรมการ        |
+---------------------------------------------------+------------------+
| 4. นายสมศักดิ์ สันทนาคณิต                              | อนุกรรมการ        |
+---------------------------------------------------+------------------+
| 5. นางภาพร เอกอรรถพร                              | อนุกรรมการ        |
+---------------------------------------------------+------------------+
| 6. นางดาราพร ถิระวัฒน์                               | อนุกรรมการ        |
+---------------------------------------------------+------------------+
| 7. นายวสันต์ ภัยหลีกลี้                                 | อนุกร             |
|                                                   | รมการและเลขานุการ |
| กรรมการผู้อำนวยการใหญ่                               |                  |
+---------------------------------------------------+------------------+
| 8. นายพลชัย วินิจฉัยกุล                                | ผู้ช่วยเลขานุการ     |
|                                                   |                  |
| ผู้ช่วยกรรมการผู้อำนวยการใหญ่สำนักงานกฎหมาย              |                  |
+---------------------------------------------------+------------------+

อำนาจหน้าที่

ให้คณะอนุกรรมการฯ มีภารกิจศึกษา และเสนอแนะแนวทางในการเจรจากับบริษัทคู่สัญญาทั้งสอง
และรายงานผลการเจรจาให้คณะกรรมการฯ ทราบ

(ข) การแยกตำแหน่งประธานและกรรมการผู้อำนวยการใหญ่ รวมทั้งการกำหนดอำนาจหน้าที่

ประธานกรรมการและกรรมการผู้อำนวยการใหญ่เป็นคนละบุคคลกัน
โดยประธานกรรมการเป็นผู้ได้รับการเลือกตั้งจากกรรมการบริษัท และกรรมการผู้อำนวยการใหญ่
ได้รับการแต่งตั้งตามกระบวนการสรรหาตาม
พระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2543

ประธานกรรมการเป็นผู้นำ และมีส่วนสำคัญในการตัดสินใจเรื่องนโยบายของ บริษัทฯ
ซึ่งเป็นผลจากการประชุมคณะกรรมการบริษัท ที่ได้พิจารณาและกำหนดเป้าหมาย ร่วมกับฝ่ายบริหาร
และเป็นผู้ควบคุมการประชุมคณะกรรมการบริษัท ให้มีประสิทธิภาพและประสิทธิผล
โดยการสนับสนุนและผลักดันให้กรรมการทุกคนมีส่วนร่วมในการประชุม
และสนับสนุนการดำเนินงานของฝ่ายบริหารโดยผ่านกรรมการผู้อำนวยการใหญ่ นอกจากนี้
ยังได้มอบอำนาจให้กรรมการผู้อำนวยการใหญ่ เป็นผู้ที่มีอำนาจลงนามผูกพันแทนบริษัทฯ
ตามอำนาจที่มอบไว้กรรมการผู้อำนวยการใหญ่ได้มอบอำนาจให้กับฝ่ายจัดการบริหารงานอย่างมีประสิทธิภาพ
ตามอำนาจหน้าที่ความรับผิดชอบที่ได้กำหนดไว้อย่างชัดเจน ทั้งนี้
จะเห็นว่าอำนาจของคณะกรรมการและฝ่ายจัดการได้มีการแบ่งแยกบทบาทหน้าที่อย่างชัดเจนไม่ก้าวก่ายต่อกัน

  กรรมการผู้อำนวยการใหญ่และอำนาจหน้าที่

ตามข้อบังคับของบริษัท กรรมการผู้อำนวยการใหญ่มีอำนาจและหน้าที่เกี่ยวกับการบริหารบริษัท
ตามที่คณะกรรมการจะมอบหมายและจะต้องบริหารบริษัทตามแผนงาน
หรืองบประมาณที่ได้รับอนุมัติจากคณะกรรมการอย่างเคร่งครัด ซื่อสัตย์สุจริต
และระมัดระวังรักษาผลประโยชน์ของบริษัทและผู้ถือหุ้นอย่างดีที่สุด
อำนาจหน้าที่ของกรรมการผู้อำนวยการใหญ่ ให้รวมถึงเรื่องหรือกิจการต่าง ๆ ดังต่อไปนี้ด้วย

  (1) ดำเนินกิจการ และบริหารงานประจำวันของบริษัท

  (2) บรรจุ แต่งตั้ง ถอดถอน โยกย้าย เลื่อน ลด ตัดเงินเดือน หรือค่าจ้าง
  ลงโทษทางวินัยพนักงาน และลูกจ้าง
  ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด

  (3) ดำเนินการให้มีการจัดทำ และส่งมอบนโยบายทางธุรกิจของบริษัท
  รวมถึงแผนงานและงบประมาณต่อคณะกรรมการ
  เพื่อขออนุมัติและมีหน้าที่รายงานความก้าวหน้าตามแผนงาน
  และงบประมาณที่ได้รับอนุมัติดังกล่าวต่อคณะกรรมการ ตามระยะเวลาที่คณะกรรมการเห็นสมควร

  (4) ดำเนินการ และปฏิบัติงานให้เป็นไปตามนโยบาย
  แผนงานและงบประมาณที่ได้รับอนุมัติจากคณะกรรมการ

  (5) วางระเบียบ คำสั่งเกี่ยวกับการปฏิบัติงานของบริษัท

ทั้งนี้ การใช้อำนาจของกรรมการผู้อำนวยการใหญ่ดังกล่าวข้างต้น ไม่สามารถกระทำได้
หากมีความเป็นไปได้ว่ากรรมการผู้อำนวยการใหญ่อาจมีส่วนได้เสียหรืออาจมีความขัดแย้งทางผลประโยชน์ในลักษณะใด
ๆ กับบริษัท ในการใช้อำนาจดังกล่าว

(ค) ความเป็นอิสระของประธานกรรมการ

บมจ.อสมท กำหนดให้ความเป็นอิสระเป็นปัจจัยที่สำคัญอันดับแรก ในการเลือกตั้งประธานกรรมการ

(ง) เลขานุการบริษัท

บมจ.อสมท ได้กำหนดให้มีสำนักงานเลขานุการบริษัท ทำหน้าที่ ดังนี้

-   การให้คำแนะนำและสนับสนุนงานของคณะกรรมการ บริษัท
    เกี่ยวกับข้อกฎหมายและระเบียบปฏิบัติต่าง ๆ ที่เกี่ยวข้อง เพื่อความเรียบร้อย มีประสิทธิภาพ
    ถูกต้องตามกฎหมาย ระเบียบข้อบังคับของบริษัท และสอดคล้องกับข้อพึงปฏิบัติที่ดี

-   ดูแลให้มีการดำเนินการตามหลักการกำกับดูแลกิจการที่ดี
    รวมทั้งติดตามให้นโยบายและข้อแนะนำของคณะกรรมการ บริษัทมีผลในทางปฏิบัติ

-   กำกับดูแลให้ บริษัท คณะกรรมการและฝ่ายจัดการ ปฏิบัติตามข้อกฎหมายและระเบียบปฏิบัติต่าง
    ๆ ที่เกี่ยวข้อง อันได้แก่ พระราชบัญญัติบริษัทมหาชนจำกัด
    ข้อบังคับและประกาศของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์
    พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542
    และมติคณะรัฐมนตรีที่เกี่ยวข้อง

-   ดูแลให้คณะกรรมการ บริษัท และผู้บริหาร ปฏิบัติงานอย่างถูกต้องและรอบคอบ
    โดยคำนึงถึงสิทธิของผู้ถือหุ้นและการปฏิบัติที่เป็นธรรมต่อผู้ถือหุ้น

-   ติดต่อสื่อสารกับผู้ถือหุ้นและดูแลผู้ถือหุ้นอย่างเหมาะสม

-   ติดต่อสื่อสารกับหน่วยงานกำกับดูแลที่เกี่ยวข้อง

  5.2 บทบาท หน้าที่ และความรับผิดชอบของคณะกรรมการ

(ก) นโยบายการกำกับดูแลกิจการ

คณะกรรมการ และผู้บริหารมีเจตนารมณ์ที่จะส่งเสริมให้บริษัทฯ เป็นองค์กรที่มีประสิทธิภาพ
โดยนำหลักการกำกับดูแลกิจการที่ดีตามแนวทางของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ มาเป็นนโยบาย
ถือปฏิบัติในการนำหลักการกำกับดูแลกิจการที่ดีมาใช้ ทั้งในการกำหนดกลยุทธ์ แผนธุรกิจ
และความเสี่ยง ซึ่งจะช่วยเสริมสร้างประสิทธิภาพและประสิทธิผลในการดำเนินกิจการของบริษัทฯ
ให้เติบโตอย่างยั่งยืน เพิ่มมูลค่าเงินลงทุนให้แก่ผู้ลงทุนในระยะยาวต่อไป นอกจากนี้
ยังได้มีการกำหนด ข้อกำหนดด้านจริยธรรมและจรรยาบรรณ บริษัท อสมท จำกัด (มหาชน) และ
จริยธรรมและจรรยาบรรณด้านข่าวของ บริษัท อสมท จำกัด (มหาชน)
เพื่อให้การบริหารงานในกิจการทั่วไป และการบริหารงานในเชิงธุรกิจของ บริษัทฯ
เป็นไปอย่างมีประสิทธิภาพและชอบด้วยกฎหมาย ระมัดระวังรักษาผลประโยชน์ของบริษัทฯ
และผู้ถือหุ้น รวมทั้งมีความรับผิดชอบต่อสังคมและประเทศชาติ เป็นแนวทางปฏิบัติของบริษัทฯ
ที่ได้มาตรฐาน และเป็นแนวทางที่ถูกต้อง โดยนำเวียน รวมทั้งปิดประกาศ เพื่อให้คณะกรรมการ
ผู้บริหารและ พนักงานทุกระดับได้รับทราบและถือปฏิบัติ

ในปี 2550 บมจ.อสมท
ยังคงให้ความสำคัญกับการเสริมสร้างความรู้ความเข้าใจในเรื่องการกำกับดูแลกิจการที่ดี
โดยการจัดให้มีการบรรยายแก่ผู้บริหารระดับสูง จนถึงระดับกลาง
เกี่ยวกับการกำกับดูแลกิจการที่ดีจากบริษัทจดทะเบียนที่มีการดำเนินงานทางด้านนี้ในระดับแนวหน้า
เพื่อเป็นการแลกเปลี่ยนความรู้และความคิดเห็น

(ข) จรรยาบรรณธุรกิจ

บมจ.อสมท ได้กำหนดจริยธรรมและจรรยาบรรณบริษัท ฯ เพื่อให้การปฏิบัติงาน การบริหาร
และการดำเนินธุรกิจ มีความโปร่งใส ได้รับความเชื่อถือ ศรัทธาจากประชาชนและสังคมโดยรวม
รวมตลอดทั้งจัดทำนโยบายเกี่ยวกับจรรยาบรรณทางธุรกิจและจริยธรรมในการประกอบธุรกิจของบริษัทฯ
คณะกรรมการ ผู้บริหารระดับสูง ฝ่ายจัดการและพนักงาน ตามระบบการกำกับดูแลที่ดี
เพื่อเป็นแนวทางการปฏิบัติขององค์กรที่ได้มาตรฐาน และเป็นแนวทางที่ถูกต้อง โดยประกอบด้วย

• ความรับผิดชอบต่อประเทศชาติและสังคม

  • ความรับผิดชอบต่อบริษัทฯ

  • ความรับผิดชอบต่อผู้ถือหุ้น

  • ความสัมพันธ์กับคู่ค้า คู่แข่งทางการค้า

  • จริยธรรมต่อผู้บังคับบัญชา ผู้ใต้บังคับบัญชา และผู้ร่วมงาน

  • คณะกรรมการ ผู้บริหาร และพนักงาน

นอกจากนี้ บมจ.อสมท ยังได้จัดทำจริยธรรมและจรรยาบรรณด้านข่าวของ บมจ.อสมท ประกอบด้วย
จริยธรรมการเสนอข่าว และจริยธรรมของผู้ปฏิบัติงานข่าว เพื่อให้ผู้ปฏิบัติงานด้านข่าวในทุกสื่อของ
บมจ.อสมท มีมาตรฐานการปฏิบัติงานตามครรลองจริยรรมแห่งวิชาชีพสื่อสารมวลชน
และมีความสำนึกในบทบาทหน้าที่ความรับผิดชอบต่อสังคม

(ค) ความขัดแย้งทางผลประโยชน์

เพื่อป้องกันความขัดแย้งทางผลประโยชน์ บมจ.อสมท ได้กำหนดจรรยาบรรณของคณะกรรมการ
ผู้บริหาร และพนักงาน ไว้ ดังนี้

-   ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท อสมท จำกัด(มหาชน)
    และมติที่ประชุมของผู้ถือหุ้น

-   บริหารงานด้วยความซื่อสัตย์สุจริตและระมัดระวัง เพื่อผลประโยชน์ของผู้มีส่วนได้เสียทุกฝ่าย
    ทั้งในปัจจุบันและอนาคต

-   บริหารงานโดยไม่ฝักใฝ่ทางการเมือง หรืออยู่ภายใต้การครอบงำทางการเมือง
    และต้องวางตัวเป็นกลาง โดยรักษาภาพลักษณ์ของบริษัทฯ

-   คณะกรรมการบริษัท กรรมการผู้อำนวยการใหญ่ ผู้บริหาร และพนักงาน
    ต้องไม่เป็นผู้มีส่วนได้เสียในธุรกิจที่กระทำกับบริษัท อสมท จำกัด (มหาชน) หรือ
    ในธุรกิจที่เป็นการแข่งขันกับกิจการของบริษัท อสมท จำกัด (มหาชน) ทั้งนี้
    ไม่ว่าโดยทางตรงหรือทางอ้อม
    เว้นแต่เป็นเพียงผู้ถือหุ้นเพื่อการลงทุนโดยสุจริตในนิติบุคคลที่กระทำการอันมีส่วนได้เสียดังกล่าว
    ทั้งนี้ จะต้องไม่เป็นผู้ถือหุ้นรายใหญ่ที่มีอำนาจควบคุมอย่างมีนัยสำคัญ เช่น การกำหนดนโยบาย
    การจัดการ หรือ การดำเนินการของนิติบุคคลดังกล่าว
    หรือไม่เป็นกรรมการผู้มีอำนาจกระทำการแทนนิติบุคคลดังกล่าว

-   ห้ามมิให้คณะกรรมการบริษัท กรรมการผู้อำนวยการใหญ่ ผู้บริหาร และพนักงาน
    ซึ่งมีหน้าที่ในการตัดสินใจใดๆ ให้ หรือ ยอมรับประโยชน์ใดๆ จากผู้อื่นโดยมิชอบด้วยกฎหมาย
    และให้รวมถึงการมอบหมายให้ผู้อื่นดำเนินการแทนด้วย

(ง) ระบบการควบคุมและตรวจสอบภายใน

บมจ.อสมท ได้ให้ความสำคัญต่อการควบคุมภายในอย่างต่อเนื่อง โดยจัดให้มีระบบการควบคุมภายใน
เพื่อให้เป็นไปตามระเบียบคณะกรรมการตรวจเงินแผ่นดิน
ว่าด้วยการกำหนดมาตรฐานการควบคุมภายใน พ.ศ. 2544
โดยมีวัตถุประสงค์เพื่อสร้างความมั่นใจอย่างสมเหตุสมผลว่า
การดำเนินงานของบริษัทจะบรรลุวัตถุประสงค์ของการควบคุมภายในด้านประสิทธิผล
และประสิทธิภาพของการดำเนินงาน และการใช้ทรัพยากร ซึ่งรวมถึงการดูแล การรักษาทรัพย์สิน
การป้องกัน หรือลดความผิดพลาด ความเสียหาย การรั่วไหล การสิ้นเปลือง หรือการทุจริต
ด้านความเชื่อถือได้ของรายงานทางการเงินและการดำเนินงาน และด้านการปฏิบัติตามกฎหมาย
ระเบียบ ข้อบังคับ มติคณะรัฐมนตรี และนโยบาย ซึ่งรวมถึงระเบียบปฏิบัติของฝ่ายบริหาร นอกจากนี้
ยังได้กำหนดหลักเกณฑ์และแนวทางในการตรวจสอบภายในของบริษัทให้เป็นไปตามหลักธรรมาภิบาลที่ดี
(Good Corporate Governance)
ตามหลักเกณฑ์การกำกับดูแลกิจการที่ตลาดหลักทรัพย์แห่งประเทศไทยกำหนด
โดยกำหนดแนวทางปฏิบัติ 2 ด้าน ได้แก่

1. แนวทางปฏิบัติด้านองค์กร (Organization Principles) บมจ.อสมท
กำหนดแนวทางในการควบคุมภายใน ทั้งจากภายในและภายนอกองค์กร ดังนี้

(1) จัดตั้งสำนักงานตรวจสอบภายใน โดยกำหนดให้มีภารกิจในการปฏิบัติงานให้คำแนะนำ ปรึกษา
    และตรวจสอบเพื่อเพิ่มมูลค่าและปรับปรุงการดำเนินงาน
    และช่วยให้องค์กรบรรลุวัตถุประสงค์ที่กำหนด
    โดยจัดให้มีแนวทางที่เป็นระเบียบและแบบแผนที่ดีมาใช้ในการประเมินประสิทธิผลของกระบวนการบริหารความเสี่ยง
    การควบคุมและการกำกับดูแล เพื่อให้การช่วยเหลือผู้ปฏิบัติงานทุกระดับขององค์กร
    สามารถปฏิบัติหน้าที่ได้อย่างมีประสิทธิผล ซึ่งสำนักงานตรวจสอบภายใน
    จะมีหน้าที่และความรับผิดชอบงานด้านตรวจสอบภายในของ บมจ.อสมท
    ในการสอบทานความถูกต้อง เชื่อถือได้ของข้อมูลทางบัญชีและการเงิน
    ควบคุมดูแลการเก็บรักษาและการใช้ทรัพย์สิน
    ประเมินความเพียงพอและประสิทธิภาพของระบบการควบคุมภายในของระบบงานต่างๆ
    พร้อมทั้งวางแผนการตรวจสอบ และจัดให้มีการปฏิบัติตามแผน
    และนำเสนอรายงานการตรวจสอบต่อฝ่ายบริหารและคณะกรรมการตรวจสอบ
    ก่อนนำเสนอรายงานต่อกระทรวงเจ้าสังกัด กระทรวงการคลัง
    และสำนักงานการตรวจเงินแผ่นดิน

ทั้งนี้ สำนักงานตรวจสอบภายใน ต้องปฏิบัติงานด้วยความเป็นอิสระ และผู้ตรวจสอบภายในทุกคน
จะต้องปฏิบัติงานด้วยความป็นอิสระ ซื่อสัตย์ สุจริต มีความเที่ยงธรรม มีความรู้ความสามารถ
และเก็บรักษาความลับที่ได้จากการปฏิบัติงาน ตามหลักจรรยาบรรณสำหรับผู้ตรวจสอบภายใน
และต้องเปิดเผยความขัดแย้งทางผลประโยชน์ที่อาจมีขึ้นจากการปฏิบัติงานตรวจสอบ
รวมถึงการเคยเป็นผู้บริหารในกิจกรรมที่ได้รับมอบหมายให้ไปทำการตรวจสอบและความสัมพันธ์ส่วนบุคคลกับผู้บริหารกิจกรรมนั้น
ต่อหัวหน้าสำนักตรวจสอบภายใน

(2) แต่งตั้งคณะกรรมการตรวจสอบ บมจ.อสมท ซึ่งประกอบด้วยกรรมการอิสระ
โดยมีวัตถุประสงค์เพื่อเป็นกลไกหลักในการสนับสนุน ให้ บมจ.อสมท มีการกำกับดูแลกิจการที่ดี
(Good Corporate Governance) เสริมสร้างให้เกิดประสิทธิภาพในการปฏิบัติงาน
และทำให้การดำเนินงานภายในองค์กรบรรลุผลตามที่กำหนดไว้ คณะกรรมการตรวจสอบ
จะมีบทบาทและความรับผิดชอบในการกำกับดูแลเกี่ยวกับการควบคุมภายในและการบริหารความเสี่ยง
รายงานทางการเงิน การตรวจสอบภายใน การสอบบัญชี
การปฏิบัติตามกฎหมายและระเบียบที่เกี่ยวข้อง การบริหารเทคโนโลยีสารสนเทศ
การปฏิบัติตามหลักจริยธรรมธุรกิจและจรรยาบรรณผู้บริหารและพนักงาน
และความรับผิดชอบในการรายงานเกี่ยวกับกิจกรรมของคณะกรรมการตรวจสอบ ต่อคณะกรรมการ
บมจ.อสมท อย่างสม่ำเสมอ
รวมทั้งจัดให้มีวาระหรือวาระหรือโอกาสในการหารือหรือสื่อสารระหว่างผู้ตรวจสอบภายใน
ผู้สอบบัญชี และคณะกรรมการ บมจ.อสมท
ตลอดจนรายงานเกี่ยวกับองค์ประกอบของคณะกรรมการตรวจสอบ
ความรับผิดชอบและการปฏิบัติหน้าที่ตามที่ได้รับมอบหมาย
และข้อมูลอื่นตามความจำเป็นและเหมาะสมต่อผู้ถือหุ้น กระทรวงเจ้าสังกัด และกระทรวงการคลัง
ซึ่งคณะกรรมการตรวจสอบ
จะต้องแสดงความคิดเห็นหรือรายงานได้อย่างเป็นอิสระตามหน้าที่ที่ได้รับมอบหมาย
โดยต้องไม่คำนึงถึงผลประโยชน์ใดๆ ที่เกี่ยวกับทรัพย์สิน หรือตำแหน่งหน้าที่
และไม่ตกอยู่ภายใต้อิทธิพลของบุคคลใดๆ และไม่มีสถานการณ์ใดๆ
ที่สามารถบังคับให้คณะกรรมการตรวจสอบไม่แสดงความคิดเห็นตามที่พึงจะเป็น ทั้งนี้
เพื่อให้การดำเนินงาน ของ บมจ.อสมท เป็นไปตามหลักบริหารจัดการแบบบรรษัทภิบาล
สอดรับกับนโยบายรัฐบาลและหลักเกณฑ์การกำกับดูแลกิจการของตลาดหลักทรัพย์แห่งประเทศไทย
ซึ่งจะช่วยให้ผู้ถือหุ้น นักลงทุน และผู้มีส่วนได้เสีย เกิดความมั่นใจว่า การบริหารงานของ
บมจ.อสมท เป็นไปด้วยความซื่อสัตย์ สุจริต โปร่งใส มีประสิทธิภาพ ประสิทธิผล
และก่อให้เกิดประโยชน์สูงสุดต่อผู้ถือหุ้น

(3) แต่งตั้งคณะกรรมการสอบสวนข้อเท็จจริง
โดยกำหนดให้มีอำนาจและหน้าที่ในการสอบสวนข้อเท็จจริงในกรณีต่าง ๆ เกี่ยวกับการทุจริต
หรือการบริหารงานบกพร่อง รวมทั้งกรณีธุรกิจอื่น ๆ
ตลอดจนการกระทำที่ก่อให้เกิดความเสียหายแก่บริษัท อสมท จำกัด (มหาชน) ผู้ถือหุ้น พนักงาน
หรือรัฐ เรียกเอกสาร พยานหลักฐาน หรือบุคคลใด ๆ มาให้ข้อมูล หรือกระทำการอื่นที่จำเป็น
เพื่อให้การสอบสวนบรรลุผลโดยเร็ว สอบสวนสาเหตุที่เกิดปัญหา
พร้อมทั้งเสนอแนะมาตรการเร่งด่วนเฉพาะหน้า และมาตรการรยะยาว
เพื่อแก้ไขและป้องกันมิให้เกิดปัญหาขึ้นอีกในอนาคต รวมทั้งเสนอมาตรการในการดำเนินการทางวินัย
ทางแพ่ง และทางอาญา กับพนักงานและบุคคลภายนอก เพื่อให้บริษัท อสมท จำกัด (มหาชน)
พิจารณาดำเนินการต่อไป ตลอดจนแต่งตั้งคณะทำงานเพื่อดำเนินการใด ๆ ในกรณีที่จำเป็น ทั้งนี้
เพื่อให้เกิดความโปร่งใส เป็นธรรม และชอบด้วยกฎหมาย โดยมีหน้าที่ความรับผิดชอบต่อผู้ถือหุ้น
พนักงานของบริษัท อสมท จำกัด (มหาชน) สังคม และรัฐ

2. แนวทางปฏิบัติด้านการปฏิบัติงาน (Operational Principles) บมจ.อสมท
ได้กำหนดแนวทางปฏิบัติเพื่อให้เป็นไปตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน
พ.ศ. 2544 ด้วยการวางระบบการควบคุมภายในขององค์กร
ซึ่งเป็นกระบวนการที่รวมอยู่ในการบริหารจัดการ
และการควบคุมดูแลการปฏิบัติงานตามปกติของทุกหน่วยงาน โดยกำหนดให้บุคลากร ระดับปฏิบัติ
หรือบุคลากรอื่น ๆ ที่มิได้ดำรงตำแหน่งบริหารทุกคน
มีส่วนสำคัญในการติดตามการควบคุมภายในระหว่างการปฏิบัติงานประจำวัน
และกำหนดให้ผู้บริหารทุกระดับชั้น มีการติดตามผลการปฏิบัติ
ตามระบบการควบคุมภายในอย่างต่อเนื่อง เพื่อให้มีการปรับปรุงการควบคุมภายใน หรือเปลี่ยนแปลง
การควบคุมภายในตามความเหมาะสม ทั้งนี้ เพื่อให้ความมั่นใจว่า การควบคุมภายในที่มีอยู่
มีความเหมาะสม และมีประสิทธิผลอยู่เสมอ
และยังได้กำหนดให้สำนักตรวจสอบภายในมีหน้าที่ในการสอบทาน
และประเมินประสิทธิผลของกระบวนการควบคุมภายในของหน่วยงานต่าง ๆ ของ บมจ.อสมท
และเสนอรายงานผลการสอบทานต่อผู้บริหารของหน่วยงานที่เกี่ยวข้อง ผู้บริหารระดับสูง
และคณะกรรมการตรวจสอบ บมจ.อสมท เพื่อให้มีการหารือ และนำไปสู่การปรับปรุงแก้ไข
รวมทั้งกำหนดให้มีการรายงานผล การสอบทานของคณะกรรมการตรวจสอบต่อคณะกรรมการ
บมจ.อสมท อีกด้วย ทั้งนี้ เพื่อให้การปฏิบัติงานตามแนวทางการควบคุมภายในทุกระดับของ
บมจ.อสมท มีความเพียงพอ เหมาะสม มีประสิทธิภาพ ประสิทธิผล
และก่อให้เกิดประโยชน์สูงสุดต่อองค์กร

นอกจากนี้ บมจ.อสมท ยังได้แต่งตั้งคณะทำงานการควบคุมภายใน
เพื่อทำหน้าที่ในการประเมินความเพียงพอและประสิทธิผลของระบบการควบคุมภายในของ
บมจ.อสมท ในการบรรลุวัตถุประสงค์และเป้าหมายที่กำหนด
และสรุปผลการประเมินเกี่ยวกับการควบคุมภายในรายงานต่อคณะกรรมการตรวจเงินแผ่นดิน
ผู้กำกับดูแล และคณะกรรมการตรวจสอบ อย่างน้อยปีละ 1 ครั้ง ภายใน 90 วัน
นับจากวันสิ้นปีงบประมาณ หรือปีปฏิทิน แล้วแต่กรณี ซึ่งผลของการประเมินการควบคุมภายในโดยรวม
ช่วงปี 2550สรุปว่า บมจ.อสมท มีโครงสร้างการควบคุมภายในครบทั้ง 5
องค์ประกอบตามมาตรฐานการควบคุมภายในของคณะกรรมการตรวจเงินแผ่นดิน
และการปฏิบัติงานมีการควบคุมที่เพียงพอ และมีประสิทธิผล
ทำให้การดำเนินกิจการของบริษัทเป็นไปตามหลักการกำกับดูแลกิจการที่ดี (Good Corporate
Governance) มีความโปร่งใส เป็นธรรม และสามารถตรวจสอบได้

ตามรายละเอียดดังกล่าวข้างต้น คณะกรรมการบริษัทมีความเห็นว่า ระบบควบคุมภายในในด้านต่าง
ๆ ของ บมจ.อสมท มีความเพียงพอ
และจะสามารถทำให้การดำเนินการกิจการของบริษัทเป็นไปตามหลักการกำกับดูแลกิจการที่ดี (Good
Corporate Governance) มีความโปร่งใส เป็นธรรม และสามารถตรวจสอบได้
โดยมีหลักเกณฑ์ในการตรวจสอบที่ชัดเจน เพื่อให้การปฏิบัติงานของ บมจ.อสมท
เป็นไปอย่างโปร่งใส และมีประสิทธิภาพสูงสุด

(จ) การบริหารความเสี่ยง

บมจ.อสมท ได้ตระหนักถึงความสำคัญของหลักการธรรมาภิบาลในการบริหารจัดการองค์กร
เพื่อคุ้มครองประโยชน์แก่ผู้ที่มีส่วนได้เสีย( Stakeholders) ทั้งหมด คณะกรรมการ บมจ.อสมท
จึงได้จัดให้มีการบริหารความเสี่ยงอย่างเป็นระบบ โดยแต่งตั้งคณะกรรมการบริหารความเสี่ยงของ
บมจ.อสมท และจัดทำนโยบาย คู่มือ และแผนการบริหารความเสี่ยงขึ้น
เพื่อเป็นแนวทางในการดำเนินงาน ดังนั้น ผู้บริหารและพนักงานทุกคน
จะต้องตระหนักและเข้าใจถึงความสำคัญของการบริหารความเสี่ยงและปฏิบัติให้เป็นกิจกรรมส่วนหนึ่งของการดำเนินงานจนเป็นวัฒนธรรมองค์กร

การบริหารความเสี่ยง หมายถึง กระบวนการที่ใช้ในการระบุความเสี่ยง การวิเคราะห์ความเสี่ยง
และการกำหนดแนวทางการควบคุมเพื่อป้องกันหรือลดความเสี่ยง

การบริหารความเสี่ยงขององค์กร คือ การบริหารปัจจัยและควบคุมกิจกรรม รวมทั้ง
กระบวนการการดำเนินงานต่างๆ เป็นกลวิธีที่เป็นเหตุเป็นผล ที่นำมาใช้ในการบ่งชี้ วิเคราะห์
ประเมิน จัดการ ติดตามและสื่อสารความเสี่ยงที่เกี่ยวข้องกับกิจกรรมของหน่วยงาน
เพื่อช่วยให้องค์กรลดความสูญเสียให้เหลือน้อยที่สุดและเพิ่มโอกาสให้แก่ธุรกิจมากที่สุด
การบริหารความเสี่ยง ยังหมายความถึงการประกอบกันอย่างลงตัวของวัฒนธรรมองค์กร
กระบวนการและโครงสร้างองค์กร
ซึ่งมีผลโดยตรงต่อประสิทธิภาพการบริหารและผลได้ผลเสียของธุรกิจ
โดยคำนึงถึงการบรรลุเป้าหมายขององค์กรเป็นสำคัญ

(6) ผู้สอบบัญชี (Audit Fee)

ในการประชุมสามัญผู้ถือหุ้น ประจำปี 2550 เมื่อวันที่ 26 เมษายน 2550
ที่ประชุมมีมติแต่งตั้งให้สำนักงานการตรวจเงินแผ่นดิน เป็นผู้สอบบัญชีของบริษัทฯ เนื่องจาก บริษัทฯ
มีฐานะเป็นรัฐวิสาหกิจ ผู้สอบบัญชีของบริษัทฯ
จึงต้องเป็นสำนักงานการตรวจเงินแผ่นดินเช่นเดียวกับรัฐวิสาหกิจอื่น ๆ
โดยค่าตอบแทนของผู้สอบบัญชีประจำปี 2550 (มกราคม - ธันวาคม 2550) เป็นเงิน 1,500,000
บาท

  5.3 การประชุมคณะกรรมการ บมจ.อสมท

คณะกรรมการ บมจ.อสมท ได้มีการกำหนดระเบียบวาระประจำของแต่ละเดือนไว้ชัดเจน
ส่วนระเบียบวาระที่นอกเหนือจากนี้ ประธานกรรมการและกรรมการผู้อำนวยการใหญ่
จะร่วมกันพิจารณาตามความสำคัญและจำเป็น อย่างไรก็ดี กรรมการแต่ละคนสามารถเสนอเรื่องต่าง
ๆ ได้ด้วย ทั้งนี้ การประชุมคณะกรรมการ บมจ.อสมท ในปี 2550 มีการประชุมทั้งสิ้น 19 ครั้ง
ซึ่งคณะกรรมการ บมจ.อสมท ได้รับหนังสือเชิญประชุม และเอกสารการประชุม
เพื่อพิจารณาล่วงหน้าก่อนการประชุม

ในปี 2550 ได้มีนำเสนอระเบียบวาระเพื่อพิจารณารวม 96 เรื่อง โดยเป็นระเบียบวาระที่สำคัญ
เช่น การกำหนดกลยุทธ์ แผนงาน แผนธุรกิจ และงบประมาณประจำปี
การพิจารณาแผนงานเพื่อรองรับพระราชบัญญัติการประกอบกิจการกระจายเสียงและกิจการโทรทัศน์
พ.ศ 2551 การพิจารณางบการเงินของบริษัท การดำเนินงานโครงการร่วมทุนต่าง ๆ
การปรับปรุงโครงสร้างองค์กร การจัดซื้อจัดจ้างในโครงการสำคัญ
การปรับปรุงระเบียบปฏิบัติงานต่าง ๆ และการแต่งตั้งพนักงานระดับบริหาร เป็นต้น
สำหรับระเบียบวาระเพื่อทราบมีจำนวน 89 เรื่อง
โดยส่วนใหญ่เป็นเรื่องการรายงานผลการดำเนินงาน และความก้าวหน้าของโครงการต่าง ๆ ทั้งนี้
การประชุมคณะกรรมการ บมจ.อสมท ตามปกติแต่ละครั้งจะใช้เวลาประมาณ 4 ชั่วโมง
ซึ่งฝ่ายเลขานุการบริษัท เข้าร่วมการประชุมด้วยทุกครั้ง และเป็นผู้บันทึกรายงานการประชุม
และจัดเก็บข้อมูล หรือเอกสารเกี่ยวกับการประชุมอย่างถูกต้องครบถ้วน
รวมทั้งให้คำแนะนำในด้านกฎเกณฑ์ต่าง ๆ ที่เกี่ยวข้องด้วย

รายงานการประชุมคณะกรรมการ บมจ.อสมท ครอบคลุมสาระสำคัญต่าง ๆ อย่างครบถ้วน
และเป็นมติที่เป็นเอกฉันท์ทั้งหมด โดยมีการบันทึกการอภิปรายของที่ประชุม
รวมทั้งข้อคิดเห็นของกรรมการไว้อย่างชัดเจน และมีการจัดเก็บรายงานการประชุมคณะกรรมการ
บมจ.อสมท และเอกสารประกอบอย่างเป็นระบบ มีการรักษาความปลอดภัยอย่างดี
โดยปกติคณะกรรมการ บมจ.อสมท เข้าร่วมการประชุมทุกคนทุกครั้ง ยกเว้นแต่มีเหตุจำเป็น
ซึ่งหากทราบเป็นการล่วงหน้า ก็จะมีหนังสือแจ้งขอลาการประชุมต่อประธานกรรมการเสมอ

4.  การประเมินผลงานของคณะกรรมการ บมจ.อสมท

บริษัท อสมท จำกัด (มหาชน) ได้ดำเนินการประเมินผลงานของคณะกรรมการ บมจ.อสมท
ตามมติคณะรัฐมนตรีเมื่อวันที่ 16 กุมภาพันธ์ 2544 ที่กำหนดให้มีการประเมินผลของคณะกรรมการ
โดยให้กรรมการรัฐวิสาหกิจจัดทำแบบประเมินผลตนเองของคณะกรรมการ
เพื่อใช้เป็นกรอบในการตรวจสอบการปฏิบัติงานในหน้าที่ของคณะกรรมการโดยสม่ำเสมอ
การประเมินตนเองตามหลักปฏิบัติที่ดี (Best Practices)
ได้ให้ความสำคัญต่อเกณฑ์การประเมินดังนี้

1.  ความโดดเด่นในความรู้ความสามารถ (Competency)

2.  ความเป็นอิสระ (Independence)

3.  ความพร้อมในการปฏิบัติภารกิจ (Preparedness)

4.  ความเอาใจใส่ต่อหน้าที่และความรับผิดชอบ (Practices as a Director)

5.  การปฏิบัติหน้าที่ในคณะกรรมการ (Committee Activities)

6.  ความมุ่งมั่นในการพัฒนาองค์กร (Development of the Organization)

  บริษัทฯ ได้กำหนดรูปแบบการประเมินผลคณะกรรมการ 3 แบบ ดังนี้

1.  การประเมินตนเองรายบุคคล (Self Assessment)

2.  การประเมินไขว้ (Cross Evaluation)

3.  การประเมินเป็นรายคณะ (Board Evaluation)

5.5 ค่าตอบแทนกรรมการและผู้บริหาร

(ก) ค่าตอบแทนกรรมการ

ที่ประชุมสามัญผู้ถือหุ้นประจำปี 2550 วันที่ 26 เมษายน 2550
ได้พิจารณาค่าตอบแทนของคณะกรรมการและคณะกรรมการเฉพาะเรื่อง
โดยคำนึงถึงความเหมาะสมเกี่ยวกับ ประเภท ขนาด และความเกี่ยวโยงกับผลการดำเนินงานของ
บมจ.อสมท ความสอดคล้องกับ Market Norm และอุตสาหกรรมเดียวกัน
รวมถึงความเหมาะสมกับการทำหน้าที่และความรับผิดชอบ
และได้อนุมัติค่าตอบแทนคณะกรรมการและคณะกรรมการเฉพาะเรื่องปี 2550
ในอัตราเท่ากับค่าตอบแทนปี 2549 โดยมีรายละเอียดดังนี้

  ที่ประชุมสามัญผู้ถือหุ้นประจำปี 2550 เมื่อวันที่ 26 เมษายน 2550
  มีมติเป็นเอกฉันท์อนุมัติค่าตอบแทน

ประจำปีแก่กรรมการบริษัท ตามที่คณะกรรมการกำหนดค่าตอบแทนเสนอ ดังนี้

  ------------------- --------- ----------- -------- ---------------------------
  รายการ              กรรมการ   รองประธาน   ประธาน   เงื่อนไข

  ค่าตอบแทนกรรมการ /   10,000    11,250 บาท  12,500   - จ่ายเป็นรายเดือน ไม่มาประชุม
  เดือน                บาท                   บาท      

                                                     ก็ให้ได้รับค่าตอบแทน

                                                     - เหตุผลเนื่องจาก คณะกรรมการ

                                                     มีภารกิจต่อเนื่องตลอด ไม่ใช่

                                                     เฉพาะการประชุมเพียงอย่างเดียว

  เบี้ยประชุมเหมาจ่าย /   10,000    11,250 บาท  12,500   - ได้รับเฉพาะกรณีที่มาประชุม
  เดือน                บาท                   บาท      

                                                     - ไม่ว่าในเดือนนั้นจะมีการประชุม

                                                     กี่ครั้งให้เหมาจ่ายค่าเบี้ยประชุม

                                                     เป็นรายเดือน
  ------------------- --------- ----------- -------- ---------------------------

การกำหนดค่าตอบแทนประจำปีแก่กรรมการบริษัทตามที่ คณะกรรมการกำหนดค่าตอบแทนเสนอ ดังนี้

+------------------------------+---------------+-----------------------+
| ชื่อคณะ                        | ค่าตอบแทน      | ค่าเบี้ยประชุม            |
|                              | (รายเดือน)     | (เฉพาะกรณีที่มาประชุม)    |
+------------------------------+---------------+-----------------------+
| 1. คณะกรรมการตรวจสอบ         | 10,000.- บาท  | 5,000.- บาท / เดือน    |
|                              | / เดือน        |                       |
+------------------------------+---------------+-----------------------+
| 2. คณะกรรมการสรรหา,          | -             | 10,000.- บาท / เดือน   |
+------------------------------+---------------+-----------------------+
| คณะกรรมการกำหนดค่าตอบแทน และ  |               |                       |
+------------------------------+---------------+-----------------------+
| คณะกรรมการกิจการสัมพันธ์         |               |                       |
+------------------------------+---------------+-----------------------+
| 3. คณะกรรมการ,อนุกรรมการชุดต่าง | -             | 10,000.- บาท / เดือน   |
| ๆ นอกจาก                     |               |                       |
|                              |               |                       |
| คณะตามข้อ 1 และ 2             |               |                       |
+------------------------------+---------------+-----------------------+
| (เฉพาะกรรมการบริษัท            |               | (กรรมการบริษัท          |
| ที่ได้รับแต่งตั้งจาก                |               | ที่ได้รับแต่งตั้งเป็น         |
+------------------------------+---------------+-----------------------+
| คณะกรรมการบริษัท)              |               | กรรมการ               |
|                              |               | ,อนุกรรมการหลายคณะ     |
|                              |               | ให้ได้รับ                |
|                              |               | เบี้ยประชุมเพียงคณะเดียวใน |
+------------------------------+---------------+-----------------------+
|                              |               | เดือนที่มีการประชุม)       |
+------------------------------+---------------+-----------------------+
| ประธานกรรมการ                |               |                       |
| และรองประธานกรรมการ          |               |                       |
| ให้ได้รับเบี้ยประชุมเพิ่มอีก 25% และ  |               |                       |
| 12.5% ตามลำดับ                |               |                       |
+------------------------------+---------------+-----------------------+

  ค่าเบี้ยประชุมและค่าตอบแทนกรรมการ ปี 2550 (ทุกคณะรวมกัน)

+---+---------------+--------+--------+------+------+-------+--------+
| ล | กรรมการ       | เบ     | ค่า     | โบนัส | อ    |       | รวม    |
| ำ |               | ี้ยประชุม | ตอบแทน |      | นุกรร |       |        |
| ด |               |        |        |      | มการ |       |        |
| ับ |               | คณะก   | คณะก   |      | และก |       |        |
|   |               | รรมการ | รรมการ |      | รรมก |       |        |
|   |               |        |        |      | ารอื่น |       |        |
|   |               |        |        |      | ๆ    |       |        |
+---+---------------+--------+--------+------+------+-------+--------+
|   |               |        |        |      | เบี้ยป | ค่าต   |        |
|   |               |        |        |      | ระชุม | อบแทน |        |
+---+---------------+--------+--------+------+------+-------+--------+
| 1 | นายบุญปลูก      | 1      | 1      | 24   | 25   | -     | 544,   |
|   | ชายเกตุ        | 37,500 | 37,500 | 4,10 | ,000 |       | 108.08 |
|   |               |        |        | 8.08 |      |       |        |
+---+---------------+--------+--------+------+------+-------+--------+
| 2 | นายชาญชัย      | 1      | 1      | 25   | 112  | 11    | 411,   |
|   | สุนทรมัฏฐ์       | 02,500 | 36,250 | 0,58 | ,500 | 0,000 | 838.14 |
|   |               |        |        | 8.14 |      |       |        |
+---+---------------+--------+--------+------+------+-------+--------+
| 3 | นายพงษ์ศักดิ์     | 1      | 1      | 24   | 120  | 10    | 728,   |
|   | พยัฆวิเชียร      | 23,750 | 35,000 | 7,50 | ,000 | 2,000 | 250.00 |
|   |               |        |        | 0.00 |      |       |        |
+---+---------------+--------+--------+------+------+-------+--------+
| 4 | นายประกิจ      | 1      | 1      | 19   | 60   | -     | 471,   |
|   | ประจนปัจจนึก    | 10,000 | 10,000 | 1,06 | ,000 |       | 068.58 |
|   |               |        |        | 8.58 |      |       |        |
+---+---------------+--------+--------+------+------+-------+--------+
| 5 | นายสงวน       | 1      | 1      | 22   | 137  | -     | 587,   |
|   | ตียะไพบูลย์สิน    | 10,000 | 20,000 | 0,00 | ,500 |       | 500.00 |
|   |               |        |        | 0.00 |      |       |        |
+---+---------------+--------+--------+------+------+-------+--------+
| 6 | นายณรงค์       | 20,000 | 30,000 | 5    | 35   | 3     | 169,   |
|   | โชควัฒนา       |        |        | 4,24 | ,000 | 0,000 | 246.60 |
|   |               |        |        | 6.60 |      |       |        |
+---+---------------+--------+--------+------+------+-------+--------+
| 7 | นายสมภพ       | 10,000 | 30,000 | 4    | 12   | -     | 98,    |
|   | บัณฑรวิพากษ์     |        |        | 5,80 | ,500 |       | 308.24 |
|   |               |        |        | 8.24 |      |       |        |
+---+---------------+--------+--------+------+------+-------+--------+
| 8 | นายจุลยุทธ      | 1      | 1      | 22   | 200  | -     | 655,   |
|   | หิรัณยะวสิต      | 11,250 | 21,250 | 3,08 | ,000 |       | 589.04 |
|   |               |        |        | 9.04 |      |       |        |
+---+---------------+--------+--------+------+------+-------+--------+
| 9 | นายวิทยาธร     | 1      | 1      | 22   | 146  | 12    | 716,   |
|   | ท่อแก้ว         | 10,000 | 20,000 | 0,00 | ,250 | 0,000 | 250.00 |
|   |               |        |        | 0.00 |      |       |        |
+---+---------------+--------+--------+------+------+-------+--------+
| 1 | นางวิลาสินี      | 1      | 1      | 22   | 80   | 8     | 620,   |
| 0 | อดุลยานนท์      | 20,000 | 20,000 | 0,00 | ,000 | 0,000 | 000.00 |
|   |               |        |        | 0.00 |      |       |        |
+---+---------------+--------+--------+------+------+-------+--------+
| 1 | นางพรพิมล      | 80,000 | 80,000 | 13   | 197  | -     | 497,   |
| 1 | จุรุพันธุ์         |        |        | 9,83 | ,500 |       | 335.68 |
|   |               |        |        | 5.68 |      |       |        |
+---+---------------+--------+--------+------+------+-------+--------+
| 1 | นายสหัส        | 10,000 | 10,000 | 1    | 5    | 1     | 45,    |
| 2 | ตรีทิพยบุตร      |        |        | 0,84 | ,000 | 0,000 | 849.32 |
|   |               |        |        | 9.32 |      |       |        |
+---+---------------+--------+--------+------+------+-------+--------+
| 1 | นายสุทธิพร      | 10,000 | 10,000 | 1    | -    | -     | 30,    |
| 3 | ปทุมเทวาภิบาล   |        |        | 0,84 |      |       | 849.32 |
|   |               |        |        | 9.32 |      |       |        |
+---+---------------+--------+--------+------+------+-------+--------+
| 1 | น.ส.รสนา      | 10,000 | 10,000 | 1    | -    | -     | 30,    |
| 4 | โตสิตระกูล      |        |        | 0,84 |      |       | 849.32 |
|   |               |        |        | 9.32 |      |       |        |
+---+---------------+--------+--------+------+------+-------+--------+
| 1 | นายวสันต์       | 80,000 | 80,000 | 13   | 83   | -     | 383,   |
| 5 | ภัยหลีกลี้        |        |        | 9,83 | ,750 |       | 585.68 |
|   |               |        |        | 5.68 |      |       |        |
+---+---------------+--------+--------+------+------+-------+--------+
| ร |               |        |        |      |      |       | 6,290, |
| ว |               |        |        |      |      |       | 628.00 |
| ม |               |        |        |      |      |       |        |
+---+---------------+--------+--------+------+------+-------+--------+

(ข) ค่าตอบแทนของกรรมการผู้อำนวยการใหญ่

ค่าตอบแทนของกรรมการผู้อำนวยการใหญ่ มีการกำหนดอย่างเหมาะสมด้วยความชัดเจนและโปร่งใส
โดยคณะกรรมการกำหนดค่าตอบแทน
จะเป็นผู้พิจารณาค่าตอบแทนของกรรมการผู้อำนวยการใหญ่เสนอคณะกรรมการบริษัทพิจารณาอนุมัติ
โดยพิจารณาจากมาตรฐานกับระดับที่ปฏิบัติในอุตสาหกรรมและบริษัทจดทะเบียนชั้นนำในตลาดหลักทรัพย์แห่งประเทศไทย
รวมทั้งความเหมาะสมตามภาระหน้าที่ความรับผิดชอบ และเชื่อมโยงกับผลการดำเนินงานของ
บมจ.อสมท และผลการประเมินการปฏิบัติงานประจำปีด้วย

คณะกรรมการประเมินผลการปฏิบัติงานของกรรมการผู้อำนวยการใหญ่
เป็นผู้ประเมินผลการปฏิบัติงานของกรรมการผู้อำนวยการใหญ่ตามแผนธุรกิจที่กรรมการผู้อำนวยการใหญ่
ได้เสนอคณะกรรมการ บมจ.อสมท ให้ความเห็นชอบ
เพื่อตรวจสอบติดตามการปฏิบัติงานของกรรมการผู้อำนวยการใหญ่ตามเป้าหมายที่วางไว้ทั้งในระยะสั้นและระยะยาว
ซึ่งช่วยให้การพิจารณากำหนดค่าตอบแทนของกรรมการผู้อำนวยการใหญ่มีความชัดเจน โปร่งใส
และเหมาะสมกับผลการปฏิบัติงาน และช่วยเสริมสร้างการกำกับดูแลกิจการที่ดีของบริษัท
อีกทั้งยังสามารถนำผลการประเมินที่ได้มาปรับปรุงประสิทธิภาพในการปฏิบัติงานให้ดียิ่งขึ้นอีกด้วย

(ค) ค่าตอบแทนผู้บริหารระดับสูง

กรรมการผู้อำนวยการใหญ่ จะเป็นผู้พิจารณาความเหมาะสมในการกำหนดอัตราค่าตอบแทนรายบุคคล
ในการปรับเงินเดือนประจำปีของผู้บริหารระดับสูง
โดยพิจารณาจากผลการปฏิบัติงานรายบุคคลโดยคำนึงถึงคุณภาพของงาน ปริมาณงาน
และความรับผิดชอบต่องาน มีวิสัยทัศน์ที่สอดคล้องกับเป้าหมายขององค์กร
ความสามารถในการศึกษาและปรับปรุงกลยุทธ์ให้สอดคล้องกับสถานการณ์ การบริหารงาน
ความสามารถในการวางแผน มอบหมาย/ติดตามงาน การตัดสินใจ และการแก้ไขปัญหา
ความเป็นผู้นำ ความสามารถในการสอนงาน การพัฒนาผู้ใต้บังคับบัญชา
ความสามารถในการสร้างทีมงาน การมีมนุษยสัมพันธ์ การประสานงาน การให้ความร่วมมือ
การรักษาระเบียบวินัย และความซื่อสัตย์สุจริต

ค่าตอบแทนรวมของผู้บริหาร

หน่วย : บาท

  ----------------------------------------------------- -----------------
  ค่าตอบแทน                                              ปี 2550

  เงินเดือน                                               22,676,619

  เงินสมทบกองทุนบำเหน็จ                                    171,806

  เงินสมทบกองทุนสำรองเลี้ยงชีพ                               1,790,103.61

  ค่ารักษาพยาบาล                                          164,444

  เงินช่วยเหลือบุตร                                         1,200

  เงินช่วยเหลือการศึกษาบุตร                                  46,572

  ค่าเช่ารถประจำตำแหน่ง                                    8,555,054.49

  รวม                                                   33,405,799.10
  ----------------------------------------------------- -----------------

 6. การพัฒนากรรมการและผู้บริหาร

คณะกรรมการ บมจ.อสมท มีการพัฒนาตนเองอยู่เสมอ
โดยได้เข้าร่วมการสัมมนา/อบรม/ประชุมกับสมาคมส่งเสริมสถาบันกรรมการบริษัทไทย
ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
และคณะกรรมการบรรษัทภิบาลแห่งชาติ เพื่อให้มีการปรับปรุงการปฏิบัติงานอย่างต่อเนื่อง
และนำความรู้ที่ได้มาใช้ประโยชน์แก่ บมจ.อสมท ต่อไป และเมื่อมีการเปลี่ยนแปลงกรรมการใหม่
บมจ.อสมท ได้จัดทำคู่มือกรรมการมอบให้แก่กรรมการใหม่
ซึ่งประกอบด้วยเอกสารและข้อมูลที่เป็นประโยชน์ต่อการปฏิบัติหน้าที่ของกรรมการ เช่น
กฎหมายที่เกี่ยวข้อง ข้อบังคับบริษัท คู่มือกรรมการ คู่มือบริษัทจดทะเบียน โครงสร้างองค์กร เป็นต้น

7. รายชื่อผู้บริหาร ณ 1 มกราคม – 31 ธันวาคม 2550

  -----------------------------------------------------------------------
  ชื่อ                         ตำแหน่ง
  -------------------------- --------------------------------------------
  1. นายวสันต์ ภัยหลีกลี้          กรรมการผู้อำนวยการใหญ่

  2. นายชิตณรงค์ คุณะกฤดาธิการ   รองกรรมการผู้อำนวยการใหญ่

  3. นางอรัญรัตน์ อยู่คง          รองกรรมการผู้อำนวยการใหญ่

  4. นายสิทธิศักดิ์ เอกพจน์        รองกรรมการผู้อำนวยการใหญ่

  5. นางวีรวรรณ วรรุตม์         ผู้ช่วยกรรมการผู้อำนวยการใหญ่ สำนักบริหาร

  6. นายวงศ์วิทย์ วิจารณรงค์      ผู้ช่วยกรรมการผู้อำนวยการใหญ่ สำนักวิทยุและกิจกรรมพิเศษ

                             และ รักษาการ ผู้ช่วยกรรมการผู้อำนวยการใหญ่
                             สำนักทรัพยากรมนุษย์

  7. นายเขมทัตต์ พลเดช         ผู้ช่วยกรรมการผู้อำนวยการใหญ่ สำนักการตลาด

  8. นางดวงใจ มหารักขกะ       ผู้ช่วยกรรมการผู้อำนวยการใหญ่ สำนักข่าวไทย

  9. นายสุระ เกนทะนะศิล        ผู้ช่วยกรรมการผู้อำนวยการใหญ่
                             สำนักวิศวกรรมและเทคโนโลยี

  10. นางกมลาสิริ อิศรางกูร ณ    ผู้ช่วยกรรมการผู้อำนวยการใหญ่ สำนักงานผู้ตรวจการ
  อยุธยา                      

  11. นายจงรัก นิยมศักดิ์         ผู้ช่วยกรรมการผู้อำนวยการใหญ่ สำนักงานตรวจสอบภายใน

  12. นายศุทธิชัย บุนนาค         ผู้ช่วยกรรมการผู้อำนวยการใหญ่ สำนักโทรทัศน์

  13. นายอนิรุธ ทวีมา           ผู้ช่วยกรรมการผู้อำนวยการใหญ่
                             สำนักงานยุทธศาตร์และบริหารความเสี่ยง

  14. นางสุนทรีย์ แก้วกรณ์        ผู้ช่วยกรรมการผู้อำนวยการใหญ่ สำนักบัญชีและการเงิน

  15. นายพลชัย วินิจฉัยกุล        ผู้ช่วยกรรมการผู้อำนวยการใหญ่ สำนักงานกฎหมาย

  16. นายธนะชัย วงศ์ทองศรี      ผู้ช่วยกรรมการผู้อำนวยการใหญ่

  17. นางสมถวิล จรรยาวงษ์      ผู้ช่วยกรรมการผู้อำนวยการใหญ่
  -----------------------------------------------------------------------

8. บุคลากร

ณ 31 ธันวาคม 2550 บริษัทมีบุคลากรทั้งสิ้น 1,352 คน ในจำนวนนี้เป็นผู้บริหาร 17 คน พนักงาน

ประจำ 1,000 คน และพนักงานชั่วคราว 335 คน
สำหรับจำนวนพนักงานซึ่งไม่นับรวมผู้บริหารสามารถแบ่งได้ดังนี้

  ------------------------------------------ -------------- --------------
  สายงาน                                     อัตรากำลัง (คน)  

                                             พนักงานประจำ    พนักงานชั่วคราว

                                                            

  1. สำนักโทรทัศน์                              168            50

  2. สำนักวิทยุและกิจกรรมพิเศษ                    120            125

  3. สำนักข่าวไทย                              238            58

  4. สำนักการตลาด                             30             38

  5. สำนักวิศวกรรมและเทคโนโลยี                  243            19

  6. สำนักบัญชีและการเงิน                        40             11

                                                            

  7. สำนักบริหาร                               98             7

  8. สำนักทรัพยากรมนุษย์                         18             7

  9. สำนักงานตรวจสอบภายใน                     6              5

  10. สำนักงานผู้ตรวจการ                        6              -

  11. สำนักงานยุทธศาสตร์และบริหารความเสี่ยง        11             -

  12. สำนักงานกฎหมาย                          14             5

  13. สำนักงานเลขานุการบริษัท                    5              7

  10. กรรมการผู้อำนวยการใหญ่                    3              3

  รวมทั้งสิ้น                                    1,000          335
  ------------------------------------------ -------------- --------------

โดยในปี 2550 บริษัทมีค่าใช้จ่ายบุคคลสำหรับพนักงาน ทั้งสิ้น 954.478 ล้านบาท ได้แก่ เงินเดือน
ค่าจ้าง ค่าล่วงเวลา โบนัส เบี้ยเลี้ยง เงินค่าวิชาชีพ ค่าตอบแทนนายสถานี เบี้ยประกันชีวิต
เงินช่วยเหลือบุตร เงินช่วยเหลือการศึกษาบุตร ค่ารักษาพยาบาล และเงินกองทุนสำรองเลี้ยงชีพ
เป็นต้น